
INTRODUCTION 



Q 




MADis Jamyn obtint, dans son 
temps, une assez grande célé- 
briié. Ses contemporains le re- 
gardaient comme Témule de 
Ronsard, le prince des Poètes^ et on lit 
encore avec plaisir une partie de ses 
poésies. 



I. 

Quoique son style se ressente du goût 
de l'époque, il est cependant moins em- 
phatii^ue que ceiui de Ronsard; mais 
aussi Jamyn a moins d'imagination et 
de verve. 

Malgré la renommée dont a joui Ama- 
dis Jamyn, Ton ignore à peu près l'his- 
toire de sa vie, et l'ouvrage inédit de Col- 
letet, que nous publions plus loin , est plutôt 
une appréciation du bagage littéraire du 
poëte, qu'une biographie. Nous avons 
trouvé toutefois des renseignements très 
intéressants et qui témoignent de recher- 
ches persévérantes et consciencieuses, dans 
une étude publiée en 1859 par M. Ber- 
thelin , membre de la société académique 
de TAube. 

Amadis Jamyn est né à Chaource, bourg 
à six lieues de Troyes, département de 
l'Aube, en 1 538, selon les uns, en 1540, 
suivant les autres. Son père était prévôt 

de Chaource et se nommait Amadis Ja- 
myn; sa mère, Marie Chamelet. . 

Il reçut une bonne éducation et prit 
de bonne heure le goût des lettres ; il 
étudia la philosophie et les mathéma- 
tiques. 

Ronsard, qui connut Amadis Jamyn 
très Jeune, c le nourrit page et le fît in- 
struire, » dit Claude Binet. Il eut pour 
maîtres Dorât, Turnèbe et plusieurs au- 
tres hommes célèbres. Ronsard lui fit 
obtenir la charge de secrétaire et lecteur 
du roi (Charles IX, suivant quelques 
bibliographes, Henri III selon d^au- 
tres). 

Après la mort de son bienfaiteur, il se 
retira dans sa ville natale, où il mourut 
vers la fin de Tannée 1692 ou le com- 
mencement de iBgS. Il fut inhumé dans 
réglise de Chaource, probablement dans 
la chapelle de la famille Jamyn. Les 

recherches faites par M. Besse3^on, per- 
cepteur à Chaource, membre corres- 
pondant de plusieurs académies, lui ont 
fait penser que cette chapelle pourrait être 
celle connue aujourd'hui sous le nom de 
Saint- Jean Décollasse. 

Il avait fait don, en 1684, aux habitants 
de Chaource, d'une maison située dans 
cette ville, « pour y faire unj collège pour 
» y enseigner et faire instruire les enfants 
» dudict Chaource et autres lieux. » Par 
son testament du i5 mai 1 591, il lègue un 
fonds de 3oo livres, dont « 5o escus de 
» gaiges à un homme docte et capable pour 
» tenir les escholles publiques, et 5o escus 
» pour la réparation des portes, pontz, 
» pauez et murailles dudict Chaource, et 
» pour aultres commodités de ladicte 
ù ville. > 

Ce legs était fait à la charge de chanter 
€ un TeDeum le jour de la sai.nct Nicolas 

» de may, et une messe haute avec vigilles 
» (au son des grosses cloches), pour le re- 
» pos de Tame dudict testateur au jour 
» de la fête de saincte Barbe, en dé- 
» cembre. » 

» Aux charges aussi que ledict régent 
» ou -principal instruira douze escholliers 
» les plus pauurés dudict lieu de Chaource, 
» sans prendre les mois ni aulcun gaige 
» d'iceulx ; lesquels douze escholliers se- 
» ront tenus, en mémoire dudict testateur, 
» de chanter par chascun dimanche, yssiie 
» de la grande messe parocchiale, un De 
» Profiindis et la collecte en la chapelle 
» du feu père dudict testateur, dedans 
» Véglise dudict Chaource, » 

Enfin, « d'avoir à la porte et lieu plus 
» éminent de la maison où se tiendront 
» lesdictes eschoUes, un tableau de cuyure 
« fort éminent et apparent, auquel seront 
» escripts en grosses lettres, du caractère 

> et longueur de deux pouces au moings, 
» les mots qui s'ensuyuent : 

Céans est le collège 

de Chaource^ achcpté 
et fondé par noble 

homme Amadys Jamyn^ 

secrétaire et lecteur 
ordinaire de la chambre 
du Roy, S^^r de Basly. 

Le Collège a existé jusqu'en 1789, et la 
table de cuivre existe encore. 

Il semble résulter de ses poésies qu'il a 
fait de longs voyages : dans le 3' livre de 
ses Mélanges, il dit : 

. . . Que ma douce franchise 
S'est garantie en tous lieux d^être prise. 
En mille endroicts au loin j'ai voyagé, 
Sans y etc. 

» ••• 

J'ai vu TAsie, et en tous ses endroits, etc. 

Dans le 4' livre des mêmes Mélanges, il 
parle de son départ d'Avignon et de son 
séjour à Clavezon, dans le Dauphiné; 
puis, dans le 5* livre, d'une pièce de poésie 
qu^il composa entre les montagnes de 
Savoie. 

ir eut un frère nommé, comme lui, 
Amadis, qui cultiva également la poésie 
avec succès, comme on le voit par ces vers 
de la Galliade de Guy Lefevre de la Bo- 
derie : 

Aux deux Jamyns donnez du saint amour les ailes 
Pour porter leurs doux vers au sein des damoiselles. 

Mais les poésies de ce frère n'ont jamais 
été imprimées. Il est mort à Châtillon-sur- 
Seine. , 

Enfin, si Ton en croit Tallemant des 
Reaux, notre Jamyn eut une fille naturelle 
qui était chez mademoiselle de Gournay . 

(Voir rhistoriette : Racan et autres/ rê- 
veurs.) 

Le premier volume des œuvres poé- 
,tiques de Jamyn ne contient que des vers 
amoureux ou à la louange des personnes 
de la Cour. Dans le second volume, le 
poëte semble s'être tourné vers la religion ; 
mais il s'oublie souvent, et on s'aperçoit 
aisément qu'il n'a pas abandonné l'amour. 

La* première édition des oeuvres poé- 
tiques d'Amadis Jamyn est de i575, 
in-4°. 

La seconde est de 1 677, petit in-i 2. 

La troisième et dernière est de 1679; 
elle a reparu avec un titre portant la date 
de i582. 

Le second volume est de 1584, et n'a 
pas été réimprimé. 

Jamyn a en outre traduit en vers une 
partie de l'Iliade d'Homère. 

Charles BRU NET. 



AMADIS JAMYN 

Par Guillaume COLLETET 




Escrit et mis au net 
par Monsieur le duc de Montausier 

MADis Jamyn nasquit à Chaource, 
diocèse de Troyes. Il fut en sa 
jeunesse page de Pierre de Ron- 
sard, comme le tesmoigne le mesme Ron- 
sard (i) dans vne de ses Élégies et dans le 
poème qu'il lui adresse, qu'il intitule la 
Salade et qui commence ainsy : 

Laue ta main, qu'elle soit belle et nette, 
Suy-moy de près, apporte vne seruiette 
Pour la salade, Araadis, et.faison 
Part à nos ans des fruits de la saison. 



(i) I" Livre des poèmes. 

Et le reste qui vaut mieiix que ce com- 
mencement. Claude Binet tesmoigne la 
mesme chose dans la vie de Ronsard, 
lorsqu'il dit que ce grand poète Tauoit 
nourypage et auoit pris vn grand soing de 
le faire instruire. Il ne démentit pas aussy 
les belles espérances que son docte mais- 
tre auoit conceues de sa suffisance, car 
comme il fut sorty hors de pages, il fit pa- 
roistre de si belles lumières d'esprit dans 
les vers qu'il adressa au Roy Charles IX, 
que ce prince qui aimoit passionnément 
les bonnes lettres et les hommes sçauans, 
le prit en singulière affection et le fit son 
valet de chambre, puis secrétaire de Sa 
Majesté et son lecteur ordinaire. 

O heureux temps, où le seul mérite don- 
noit de l'honneur et du crédit, et où les 
hommes de lettres rencontroient la fortune 
dans leurs estudes, sans estre obligez de 

l'aller chercher dans les antichambres des 
grands et des princes, et d'augmenter le 
nombre de ces lasches courtisans qui ne 
sont sçauans que dans les tendresses et 
que dans de petits complimens cent fois 
étudiés et cent fois renouuellez. Le temps 
est si cher et si précieux à vn homme de 
lettres, qu'il ne sçauroit conseruer ceste 
qualité s^il ne fuit ce que les autres cher- 
chent. Je veux dire s'il né fuit souuent le 
grand monde qui consomme la plus noble 
partie de son temps, et s'il n'embrasse la 
solitude, comme la Muse des belles inuen- 
tions et la plus claire source des sciences. 
Et pendant ce temps- là, vous, ô grands du 
monde! 6 puissances de la terre! trauaillez 
pour leur fortune, puisqu'ils trauaillent 
pour vostre gloire ! 

Les premiers escrits qu'Amadis Jamyn 
publia furent les argumens en pfose des 
quatre fameux liures de la Franciade de 

Ronsard (i), auec quelques sonnets qu'il 
composa sur ce nouucl ouurage, et impri- 
més pour la première fois à Paris, Tan 
1572. Ce petit échantillon de son esprit le 
fît cognoistre et estimer de son siècle, et 
pour le faire cognoistre au nostre, qui ne 
prend guères la peine de consulter ce qui 
est plus vieux que luy , je mettray icy la 
fin dVn de ces sonnets : 

Qui dira maintenant, si par toute TEurope 
Florit le chœur diuin des sœurs de Calliope, 
Que l'auteur de leur estre est le grand Juppiter i 
Hé! qui n'entend crier les Muses par la France? 
Juppiter ne se doibt nostre père vanter, 
Le cerueau de Ronsard nous a donné naissance. 

Ses œuures poétiques consistent en deux 
volumes, dont le premier est diuisé en 
cinq liures. 

Le premier des cinq est vn recueil de 

(i) Voir la vie de Ronsard, Binet ou Colletet. 

plusieurs poésies dédiées à la royne Cathe- 
rine de Medicis, au ray Charles IX, au roy 
Henry III, sdn frère, et à Marguerite de 
France, royne de Nauarre, et à quelques 
aultres princes et princesses, poésies dont 
la pluspart méritent bien d'estre leues, 
tant pour leur diuersité polie qu'à cause de 
rhistoire du tems, puisqu'elles en con- 
tiennent les éuénements les plus illustres. 
A propos de quoy je diray que la lecture 
des excellens poètes, je veux dire de ceux 
qui, s'éleuant au -dessus, de ces esprits vul- 
gaires, qui semblent n'estre nez que pour 
faire vne chanson ou vn petit sonnet d^a- 
mour ou quelques vaines épigrammes, 
traittent noblement en vers les affaires dé 
leur tems, inspirent de certaines agréables 
lumières qui ne s'effacent jamais de l'esprit 
du lecteur. Et tel cognoist mieux l'histoire 
par nos vers que tel historiographe ne 
cognoist l'histoire par l'histoire mesme. 

2. 

Aussy, quand je voy ces poèmes sublimes 
et ces odes héroïques que quelques-vns de 
nos autheurs anciens et modernes ont 
consacrés à la postérité, je bénis le siècle 
qui les a produites et n'en sçaurois assez 
louer les autheurs. Parmy ces diuerses 
poésies, son discours sur le mois de Januier 
et celui de la libéralité des Roys, et son 
ode de Télongnement du Roy Charles IX, 
son poème de la Chasse, son hymne en- , 
uoyée par la Royne mère au duc d'Anjou, 
son fils, son Genethliaque de la Royne de 
Nauarre, sont des tableaux que les injures 
du tems ne pourront effacer. 

Le second liure de son premier volume 
est intitulé Oriane. Ce sont des poésies 
amoureuses qu'Amadis composa pour vne 
dame qu'il aimoit et qu'il appela de ce 
nom en mémoire deTOriane d^Amadis de 
Gaule. Elle nasquit en Touraine, comme 

on le peut inférer dVn de ses sonnets qui 
commence par ces mots : 

Tours que j'aime, etc. 

et par cet autre qui débute ainsi : 

Quand Tautre jour vous vinstes en ces lieux. 

On jugera de la beauté de ses vers 
amoureux par le commencement de ceste 
ode qui sert de frontispice à ses amours 
d'Oriane ; 

La nuit tendait sa couuerture noire, 

Tous les oyseaux se taisoient dans les bois, 

Sans bruit couloit la riuiere Loire. 

Les champs dormoient, oft n'oyoit nulle voix. 

Lors je m'escarle en vn bois solitaire. 

Pressé d'amour qui sans fin m'assailloit, 

Et ma raison par vn effort contraire, 

Pour me deffendre en vain se irauailloit. Etc. 

Parmy ces dernières qui sont composées 
d'odes, de sonnets, d'épigrammes et d'é- 

légies, il y en a vne contre l'honneur qui 
commence ainsy : 

Je ne me plains d*amour, de ma foy, nî de vous. 
Je me plains de l'honneur qui nous aueugle tous, 
Et qui, comme vn tyran fatal à tout le monde, 
Fist que dessus les loix toute chose se fonde. 

Je la trouue si belle et si poétique que, 
hors quelque rudesse et quelque transpo- 
sition de mots, je Tesgalerois volontiers 
à celle du Pastor fîdo qui commence 
ainsy (i) : 

Son troisiesme liure contient les amours 
du Roy Charles IX et de Marguerite Aqua- 
uiua, delà noble et illustre famille d'Atrie, 
comme a fort bien remarqué Muret{2)y 
dans ses commentaires sur ce sonnet de 
Ronsard : 

Ah! belle eau viue. 

(i) La citation manque au manuscrit, la voici : 
De l'honneur vieil tyran qui commande le monde, 
Faisant que dessus luy toute, etc. 

(2) Le nom est en blanc au Ms. 

Il rintitule les amours d'Eurimedon et 
de Callyrée, qui sont les mesmes noms 
que Ronsard employé pour exprimer les 
passions amoureuses du Roy Charles, son 
bon maistre. Il paroist assez par ces vers 
d'Amadis Jamyn, que Tamant estoit vn 
Roy et que le Roy estoit vn amant : 

w 

a 

Son feu que pas vn n'esgale 
Fit que son sceptre il laissa, 
Et la grandeur abaissa 
De Sa Maiesté royale, etc. 

Et le beau poème qu'il intitule la Fon- 
taine^ pour Marguerite d'Aquauiua, tes- 
moigne assez qui estoit cette belle et il- 
lustre dame de la coiirquiaaoit capturé le 
cœur de ce grand et fameux monarque. 

L'élégie qu'il nomme la Volte m'a 
semblé si belle en son genre que, si les 
œuures d'Amadis Jamyn estoient un peu 
plus difficiles à rencontrer qu'elles ne sont. 

* je ne feindrois point de l'insérer icy tout 
entière. Il y a des pensées toutes nouuelles 
et des imaginations qui ne semblent pro- 
céder que dVn esprit excellent et sublime. 
C'est le jugement que j'en ay faict autres- 
fois et où je viens de me confirmer encore 
par la lecture de ce gentil ouurage. 

Son quatrième liure qu'il intitule Arte- 
mis^ est encore vn autre tableau de ses 
passions amoureuses. Il y a de l'apparence, 
par vn sonnet qu'il fit en partant d'Avi- 
gnon et qui commence de la sorte : 

Depuis que j'ay laissé vostre fîere beauté, 
Je n*ay veu que rochers aspres et solitaires 
Et le Rosne suiuy de fieuues tributaires 
Qui le long de ses rocs à val est emporté. 

Que ceste dame qu'il aimoit et qu'il cé- 
lébra sous le nom d'Artemis, estoit de la 
ville d'Auignon. Et ce qui mêle fait croire 
d'autant plus, c'est qu'en plusieurs en- 

droits de ses dernières amours. il la com- 
pare à la belle Laure, et reclame pour 
louer sa maistresse la noble muse de Pé- 
trarque. 

Son cinquième liure est intitulé Mes- 
langes. En effect, c'est vn meslange confus 
de toutes sortes de subjects et de toutes 
sortes de vers, de sonnets, d'hymnes, de 
discours, d'épigrammes, d'odes et d'élé- 
gies , etc., qui sont d'vn style assez pur et 
assez net pour le tems, qui se sentoit en- 
core vn peu de la rudesse et de la barbarie 
des siècles passez . Mais, entre ses autres 
poèmes, )e ne sçaurois assez estimer celuy. 
qu'il appelle l'Orange?^ et les Charmes et 
qu'il commence par ces vers : 

Entre ces orangers près du fleuue de Seine, 
Tandis que les Zéphirs souspirent dans la plaine, 
Je diray les amours et les charmes aussy 
De l'amant Oranger qui, jaune de soucy. 
Mourant de desespoir, prit la forme nouuelle 
De cet arbre doré qui de son nom s'appelle. 

On voit dans ce poème comme son au- 
theùr auoit bien leu et bien faict son 
proffit ^es anciens poètes grecs et latins, 
puisque l'antiquité y est renouuellée de 
fort bonne grâce, et qu'il s'y rencontre des 
saillies qui ne procèdent point d'un esprit 
médiocre. Son poème de la diuereité des 
relligions est beau, pieux et solide et, en 
un mot, digne du poète et du docte Pim- 
pont auquel il le dédie. 

Le second volume de ses œuures n'est 
pas si commun que le premier, et je puis 
dire en auoir veu fort peu d'exemplaires. 
Il fut imprimé à Paris, l'an i584. C'est vn 
meslange de vers qui commence par des 
vers chrestiens et qui continue par d'au- 
tres vers de matières différentes de morale, 
de politique, d'amour, etc. Le poenie qu'il 
appelle l'Ingratitude et la perfidie d'Ori- 
giles, imité de l'Arétin dont il inuoque la 
muse d'abord, est fort diuertissant et fort 

agréable. La prosopopée de François de 
Maugiron et les vingt-six sonnets sur la 
mort de Cailus, de Maugiron et de Sainct- 
Maigrin, sont bien dignes d'estre leus par 
ceux qui aiment l'histoire du tems. Ils 
sont composés en faueur du Roy Henry III 
qu'il appelle Cleophon et duquel ils es- 
toient les mignons et les fauoris. Il y a des 
tendresses qu'vn amant pouuoit employer 
pour vne maistresse morte. Et pour môy, 
je ne les ai pas leus, ces vers, que les 
larmes aux yeux ; tesmoignage certain que 
ce poète prenoit grande part aux douletirs 
de son maistre, que le tems ne put jamais, 
consoler de cette perte. Voici le premier 
des sonnets : 

Le fer qui trauersa vos poitrines d'iuoyre (i) 

Perça des mesmes coups et mon âme et mon cœur. 



(i) Celte citation de Golletet présente, comme tou- 
jours, quelque difFéreiice avec les œuvres de Jamyn. 

3 

L'air séché des souspirs de ma dolente ardeur 
Sçait bien quelle poison vostre mort me fit boire. 

J'ay donné vos beaux noms en garde à la mémoire 
Qui jamais ne taira mon feu ny vostre honneur; 
Plus tost la mer faudra que ma vîue douleur. 
Et Tcscume des flots plus tost deviendra noire. 

Ainsy ce qui fut beau, céleste et précieux,* 
Enfin se va rejoindre à Fessence des cieux 
Comme cherchant le tout dont sa part est bastie. 

Mais puisque dans le ciel vous estes pour longtems, 
Que ne suis-ie le ciel plein de feux éclatans, 
Pour voir auec plus d'yeux mon tout et ma partie. 



La métamorphose de la Nymphe ou de 
cette plante que Ton appelle Nenufar, a 
des grâces, de la nature et de Tart, qui ne 
pouuoient estre exprimés que par vn si 
gentil poète. Tout le reste est de la mesme 
force et a les mesmes naifuetez. Et au 
lieu d'en faire ici vn inuentaire ennuieux, 
je diray qu'Amadis Jamyn n'estoit pas 

seullemènt excellent poète, mais qu'il es- 
toit encore un sçauant philosophe. Tes- 
moin ses discours de philosophie qu^il 
adressa à Passicharis et à Rodante, im- 
primés Tan 1584. Il y a des traittez de lo- 
gique et de morale qu'Aristote et Socrate 
ne dés^duoueroient point. Je crois que ce 
sont des discours qu'il fit en la présence 
du Roi Henri III, dans Tacadémie de Jean- 
Antoine de Baïf, establie dans mon voisi- 
nage du faubourg Sainct-Marcel. Car je 
sçay par tradition qu'Amadis Jamyn estoit 
de ceste célèbre compagnie dé laquelle 
estoit aussy Guy de Pibrac, Pierre de 
Ronsard, Philippe Desportes, Jacques 
Dauy du Perron et plusieurs autres excel- 
lens esprits du siècle. A propos de quoy je 
diray que j'ay veu autresfois quelques 
feuilles du liure manuscrit de l'institution 
de ceste noble et fameuse académie, entre 
les mains du fils d'Antoine de Baïf, nommé 

Guillaume de Baïf, qui les auoit retirez de 
la boutique d'un pâtissier où le fils naturel 
de Philippe Desportes, qui ne suiuoit pas 
les glorieuses traces de son père, les auoit 
vendus auec plusieurs, autres Hures ma- 
nuscrits doctes et curieux. TPerte irrépara- 
ble et qui me fut sensible au dernier point. 
Et ce d'autant plus que dans le liure de 
ceste institution, qui estoit vn beau liare en 
velin, on voyoit ce que Iç Roy Henri III, 
ce que le duc de Joyeuse, ce que le duc de 
Retz, et la plupart des seigneurs et des 
dames de la Cour auoient promis de don- 
ner pour Testablissement et pour l'entre- 
tien de l'académie qui prit fin auec le Roy 
Henry III, et dans les troubles et les con- 
fusions des guerres ciuiles du royaume. Le 
Roy, les princes, les seigneurs et tous les 
sçauans qui composoient ce célèbre corps 
auoient tous signé dans ce liure qui n'es- 
toit après tout que le premier plan de 



PAR G. COLLETET. 29 

ceste noble institution, et qui promcttoit 
des choses merueilleuses, soit pour les 
sciences, soit pour nostre langue. Veuille 
le bonheur de la France que ceste acadé- 
mie françoise qui fleurit à présent et de la- 
quelle j'ay rhonneur d'estre, répare le 
deffaut de Pautre et que Ton recueille de 
cèste noble compagnie les fruits que Ton 
se promettoit de celle du dernier siècle, 
et (quoy qu'il semble que toutes les choses 
empirent) que par elle ( i) les belles lettres 
s'eleuent de nostre temps au souuerain de- 
gré de toute perfection où elles peuucnt 
estre. C'est le noble souTiait que je fais 
pour sa gloire particulière et pour Futilité 
publique. Amadis Jamyn fut hautement 
loué par Dorât, par Ronsard, par Gilles 
Durand et par plusieurs autres autheurs, 
comme on le voit par le frontispice de ses 
œuures. 



Cette académie. 

3. 

Geste digression que je viens de faire, 
qui semblera hors de propos à quelques- 
vns, et qui sans doute ne desplaira pas à 
beaucoup d'autres, m'a pensé faire passer 
soubs silence les plus fameux ouvrages 
d'Amadis Jamyn, qui sont les treize der- 
niers liures de Plliade d'Homère, que ce 
poète mit en vers françois, les onze pre- 
miers ayant esté traduits par Hugues Sa- 
lel. Ouurage d'autant plus considérable et 
de difficile exécution qu'il fut à mon aduis 
le premier de toutes les versions en vers 
où l'on vid l'exacte et agréable obseruation 
des rimes successiuement masculines et 
féminines. Ce trauail fut hautement loué 
par Pimpont, par de Bourg, euesque de 
Rieux, par Ronsard et par Sceuole de 
Sainte-Marthe, et comme il est on le void 
par leurs vers qui commencent le liure. 
Mai? comme il fut d'abord fauorablement 
reçeu, il a été depuis imprimé tant de fois 

que je croirois dire vne chose que tout le 
inonde sçait si j'en rapportois icy quel- 
ques vers. 11 mit encore en vers françois 
les trois premiers Hures de TOdyssée 
d'Homère, desquels je ne diray rien da- 
uantage, sinon que ceux-là nous font re- 
gretter les autres liures de la niesme 
Odyssée que j'apprends qu'il auoit tra- 
duits et que ses héritiers n'ont pas publiez. 
Ce qui doibt apprendre aux bons autheurs 
qui aiment une réputation légitime, à pu- 
blier leurs ouurages de leur viuant, et ne 
se pas attendre aux soings de ceux qui 
n'ont ny la cognoissance du mérite des liu- 
res, ny les bons sentimens que tous les doc- 
tes et tousles honnestes gens ont pour eux. 

Guillaume Colletet. 

Sonnets à diverses personnes. 

I 

Sur le chiffre du Roy et de la Roy ne 
Loyse de Lorraine, 

COMME vos noms l'vn en l'autre s'ambrassant 
Dedans ce chiffre en vn corps assemblé : 
Ainsi les traits dVn amour bien reiglé 
Entre-noûez dedans vos cœurs s'enlacent. 

Vos amitiez toutes autres effacent, 
S'entre-liants d'vn lien redoublé, 
Et que le nœu soit en soy si comblé 
Que les discords jamais ne le deffacent : 

Plus ferme soit ce céleste lien 

Que ne fut onc le sainct nœu Gordien 

Sans que trancher le puisse vn Alexandre. 

Comme ce chiffre est sans commencement, 

Et n'est fini, de mesme infiniment 

L'amour parfaict puisse en vos cœurs s'estendre. 

• 

II 

Pour le iour de saincte Catherine, 

FRANCE, feste ce iour de saincte Catherine, 
Afin que de tes biens ingrate tu ne sois 
Enuers la Déité de qui tu les reçois, 
Par elle destournant mainte fois ta ruine. 

Tu as connu scuuent combien elle est diuîne 
L'esprouuant au besoin : C'est la Merc des Roys 
Inuincibles sur terre en armes et en loix, 
Comme Cybele au Ciel des Dieux est l'origine. 

Elle a souffert pour toy, t^nt de maux, tant d'ennuy, 
Tant de fâcheux périls, que la saincte aujourd'huy 
Qui luy donne son nom, n'eut oncq tant de martyre. 

Pour cela tu lui doibs vn temple et des autels, 
Et d'vn style d'acier sur le portail escrire : 
Ses vertus l'ont assise au rang des immortels. 

III 

A la Royne mère Catherine de Medicis, 



M 



ERE des Roys et mère de la France, 
Qui de vertus les Roynes surpassez, 
Dont le bonheur fut aux siècles passez 
Tel qu'est à nous yostre heureuse prudence : 



Vostre sainct nom par fatale influence 
(Où mille dons les Cieux ont amassez] 
Vint affranchir les François insensez^ 
Qui se tuoyent dVne ciuile outrance. 

C'est par destin qu'auez nom Catherine, 
Qui grande, bonne et sage médecine 
Âuez purgé la France de l'ardeur 

Qui la bruloît de toutes parts captiae> 
Si que tranchant les testes du malheur. 
Donnez dVn coup le Laurier et TOliue* 

IV 

Sur Varriuee de la Rqyne Elisabeth en France. 

ELISABETH d'Austriche heureuse pour la France, 
Vit de nuict vn tel songe enuoyé des hauts cieux, 
Quand sur le poinct du îour le Somne obliuieux 
Lioit de ses beaux yeux l'amoureuse puissance. 

1 /Alemagne guerrière haute de sa naissance, 
Et la France tâchoyent de propos gracieux 
Chacune à l'attirer, et d'un regard ioyeux 
S'efforçoyent de gaigner son illustre alliance. 

Tousiours devers la France elle tournoit sa veûe, 
Et desia la suivoit d'afifection esmeûe, 
Dont en se réveillant longuement s'estonna. 

Ores que nous voyons en publique allégresse 

Toute France adorer vne telle Princesse, 

Qui ne croit que le Ciel aux François la donnai 

LE jour qu'EusABETH, des Roynes la plus belle, 
Prîst au monde naissance, ornant sa Maiesté 
Des cent belles vertus honneur de royauté, 
La France et l'Âlemagne eurent débat pour elle. 

L'vne la disoit sienne, et vantoit naturelle, 
Ayant dans le berceau ses béautez alaitté : 
L'autre ne proposoit rien que sa volonté 
Brûlante de TÂmour d'vne Grâce immortelle. 

Telle contention vint deuant Jupiter, 

Qui voulant de ces deux le désir contenter. 

Pour finir le débat donna telle sentence : 

Afin que de tous deux i'assoupisse la noise, 
Elisabeth doit estre Alemande et Françoise : 
Alemande en naissant, Françoise d'alliance. 



40 ŒUVRES POÉTIQUES 



OIGSfôDlGSKîSKîSKlS^ 



VI 



A Marguerite de France, sœur du Roy Charles IX 

Qvi te voit Marguerite, vn astre de la France, 
Sœur de nostre Monarque, il voit en. vne fleur, 
En vne perle unique (admirable valeur) 
Mille prez, mille fleurs emprunter leur naissance : 

Mille perles il voit en heureuse abondance 
Qui passent d*Orient la richesse et l'honneur. 
Mille et mille vertus grâces de ta grandeur, 
Qui dans ton braue esprit ont choisi demeurancc. 

C'est le vray paradis que l'en doit rechercher : 
Venus mère d'Amour n'est digne en approcher 
Tant s'en faut quVne moindre approche à ton mérite. 

Hé, mais qui penseroit qu'un thresor si diuers 
En vne seule fleur embellist l'Uniuers? 
Geste faveur du Ciel est seule à Marguerite. 



» 

VII 

Au Roy Henry IJJ, ïors estant Monsieur, 

DE Thésée et d'Hercule en mille endroits prisde, 
La vaillance remplit et la terre et les cieux, 
Pour auoir foudroyé les Monstres odieux, 
Ne trouuant nulle emprise à Vertu malaisée. 

Le Roy est nostre Hercule, et vous nostre Thésée, 
Frères de sang, de cœur, dignes enfans des Dieux, 
Qui perdez et domtez, Princes victorieux. 
Les monstres qui la France auoicnt toute embrasée. 

Au nom de ce Héros seulement rUniuers 
Ne trembla, mais encor Pluton et ses Enfers, 
Tant forte est la vertu qui deux Princes assemble. ' 

Puisqu'outre les liens dVne mesme vertu, 

Vn mesme sang vous ioini : quel vice combattu. 

Quel monstre, quel enfer dessous vous deux ne tremble i 

. VIII 
Au Roy jCharles IX. 

FABIUS qui le nom de très grand rapporta, 
Mattant d'vn Hannibal la force redoutée, 
Resueillant la vertu de Rome espouuantée^ 
La gloire qu^on vous doit jamais ne mérita. 

Sans plus de Pennemi les armes il domta, 
Euitant le combat : mais sa Romaine espée 
N'en peut faire mourir la puissance coupée, 
Et Scipion sur lui cet honneur emporta. 

Vous remportez des deux et Tvne et l'autre gloire : 
Car vous auez du tout vne entière victoire, 
Où nul plus grand que vous ne mérita le prix. 

Vous auez des plus fins affiné la prudence, 

Sagement acheué, sagement entrepris, 

Trompant Theur des méchans et des bons Pesperance. 

IX 

Pour la /este des Rois, 

LES anciens souloyent leurs monarques élire 
Par sort, mais vos ayeux par Teffort du harnois 
Et par mille vertus ont acquis des Gaulois, 
Malgré leurs ennemis, le bien-heureux Empire. 

Le sort puisse venir à quiconque désire 
D'estre Roy de la feue à la feste des Roys : 
Mais tousiours la Vertu compagne des François 
Vous garde le royaume et vos honneurs admire. 

On dit quand Merouee entra le glaiue au poing 
Ez Gaules, qu'il auoit tantost à son besoing 
La Fortune et tantost la Vertu non commune. 

Par ces deux il receut Royaume et Maiesté : 
Mais s*il fout regarder à son cœur indomté, 
La Vertu le fit grand et non pas la Fortun&. 



-'•^' 

X 

Pour une Mascarade, 
Prières des Captifs. 

AYEZ pitié de ces huict cheualiers 
Qui mille fois n*ont épargné leurs âmes 
Pour maintenir la liberté des femmes, 
loignant le Myrte à Thonneur des lauriers. 

Nous sçauons bien que ces vaillants guerriers 
Sentent au cœur les amoureuses fiâmes, 
Et que priez de si gentilles Dames 
Ne nous tiendront longuement prisonniers. 

Ainsi vos yeux aynt tousiours la victoire 
Sur les gardiens du temple de la Gloire : 
Las! nous pensions vaincre ces demi-Dieux 

Par nos vertus de qui la terre est pleine : 
Mais en vne heure, ô inconstance humaine ! 
On perd la gloire acquise en mille lieux. 

XI 

Pour l'entrée du Roy Charles IX, 
en sa ville de Paris. 

NON autrement que le grand lupiter 
Fit son entrée en la voûte éternelle, 
Lors que sa sœur et sa femme immortelle 
Vint son courage en mesme lict domter : 

On vit des Dieux la troupe se planter 
Toute pompeuse en ordonnance belle : 
On vit par tout vne gloire nouuelle 
Et le Ciel pur de beautez s'éclater. 

. Vne grand'flamme en rayons estandue 
Dessus leurs chefs çà et là respandue 
Eblouissoit : d'aise on n'oyoit que bruit. 

Telle le voy de mon prince l'entrée : 
Maint demi-Dieu de tous costez le suit : 
De cris ioyeux resonne la contrée! 

XII 

Pour la lunon nopciere à la mesme entrée, 

CATHERINE a régi la nauire de France, 
Quand les vents forcenez Tenuironnoyent de flos , 
Mille et mille tourmens ont assiégé son dos^ 
Qu'elle a tous surmontez par longue patience. 

Cette înuincible Royne, admirable en prudence, 
Veillant pour ses enfans en tous lieux sans repos^ 
Au temps qu'vn chaste amour vient allumer leurs os 
Les fait Roy nés et Roy par nopciere alliance. 

Cest elle qui POliue en la France r'ameine, 

Alliant nostre Prince à la race Germaine. 

D'où vient à ce Royaume vn bien-heureux renom : 

Et Paris qui la voit si accorte et prudente 
Luy donne de lunon la figure présente, 
Signe qu'elle leur est ce qu'au Ciel est lunon. 

XIII 

I 

A Monseigneur le grand Prieur. 

CHEMINANT bien auant parmi la troupe épesse 
De vos belles vertus, quelle dois-je toucher ? 
Trop de matière vient mon esprit empescher, 
Et ie me trouue pauure ayant trop de richesse. 

A vous cher nourriçon d'Euterpe la Déesse, 
Qui adorez ses Sœurs, et n'auez rien plus cher 
Que leurs temples sacrez en tous lieux rechercher, 
Faut donner de beaux vers ennemis de vieillesse. 

Ne parlons que d'Amour, et de tous ces escrits 
Qui paissent en repos les amoureux esprits, 
Attendant que vos faicts estonnent tout le monde. 

Mais vous donner des vers c'est donner aux oyseaux 
Des ailes pour voler, à TOcean des eaux, 
A Mercure éloquence, à Pi thon la faconde. 

XIV 

A Vénus pour la Paix» 

FILLE de lupiter, mère d'Amour vainqueur, 
O des hommes et Dieux la volupté féconde. 
Qui de tant d'animaux repeuples tout le monde. 
Monde sans ta liesse vn solitaire horreur. 

Bride (si tu le peux) la terrible fureur 
Qui court dessus la terre et sur la mer profonde, 
Et auec les rayons de ta lumière blonde 
Tempère de ton Mars Paudace et la terreur. 

Quand tout souillé de sang et de sueur poudreuse 

Ses armes il dépouille et sa colère affreuse. 

Pour boire auec ses yeux tes beautez à longs traits : 

Quand il baise ton col, lors auec telle grâce 
Pry-le s'en retourner aux montagnes de Thrace, 
Qu'il laisse liostre I^rance en vn siècle de faix. 

XV 

A Venus pour Vlsle de Cypre» 
Aulre version d'un ms. de ]a Bibliothèque impériale. 

FILLE de Juppiter, mère d'amour vainqueur 
Des hommes et des Dieux, ô Déesse féconde 
Qui de t3nt d'animaux fais foisonner le monde 
Qui seroit sans ton germe vn solitaire horreur. 



Bride ores que tu peux la terrible fureur 
Qui court dessus la terre et sur la mer profonde, 
Et auec les beaulx Rais de ta lumière blonde 
Tempère de ton Mars la menace et Tardeur. 

Quand tout baigné de sang et d& sueur pouidreuse, 
Ses armes il despouille et sa face hydeuse 
Pour repaistre ses yeulx de tes beautés espris, 

Quand ton col il estrainct, lors auec telle grâce, 
Pry-le s'en retourner en ses ncges de Thrace, 
Qu'il laisse Pisle en paix, qui te nomme Cypris. 

XVI 

De Dauid élisant Vvn des trois fléaux de Dieu, 

INFINIS sont les maux de nos malheureux iours : 
Non seulement la Peste ou la Guerre sanglante, 
Ou la palle Famine aux mortels se présente : 
Vn camp de maux cachez ici bas fait son cours. 

Mais le cœur bien muni se propose tousiours 
Les accidens du Ciel ou de Fortune errance. 
A fin d'y résister dVne force constante, 
Sans abaisser l'esprit aux violens destours. 

Toutefois il ne faut comme Dauid élire 
Entre tant de malheurs le mal qui est le pire, 
Duquel nous ne puissions nous mesmes garantir. 

« Car c'est bien vn plaisir de personne inhumaine 
« De rire du tourment qui tient vn autre en peine : 
« Mais la douceur est grande à ne point le sentir. 

XVII 

Pour vnjeu de Balle forcée, 

VOYANT les combatans de la Balle forcée 
Marquez de iaune et blanc Tvn l'autre terracer, 
Pesle-mesle courir, se battre, se pousser, 
Pour gaigner la victoire en la foule pressée : 

le pense que la Terre à Tégal balancée 
Dedans l'air toute ronde, ainsi fait amasser 
Les hommes aux combats, à fin de renverser 
Ses nourriçons brulans d'vne gloire insensée. 

La Balle ha sa rondeur toute pleine de vent ; 
Pour du vent les mortels font la guerre souuent, 
Ne rapportant du ieu que la Mort qui les domte, 

Car tout ce monde bas n'est qu'vn flus et reflus. 
Et n'apprennent iamais à toute fin de conte, 
Sinon que cette vie est vn songe et rien plus. 




Amovrs d'Oriane. 

XVIII 

QUAND ie m'eslongne à l'escart de vos. yeux, 
Mon cher esprit loin de vous ne seiourne 
En me quittant à vous il s'en retourne 
Comme à son Tout, son plaisir et son mieux. 

Le corps peut bien courir en diuers lieux. 
De mon esprit vous seule este la bourne : 
Ses pensemens ailleurs il ne destourne, 
ÛVn plus haut bien n'estant point enuieux. 

Mais vn malheur en ce penser TofTense, 
Cest qu'il ne voit aucune recompense 
Sinon douleur fruict de mon amitié. 

^ Que n'ont vn corps mes secrettes pensées ? 
En y voyant vos grâces amassées, 
D'elles, peut estre, auriez quelque pitié ! 

XIX 



ON dit que l'amitié vieiit dVne sympathie 
(^ui passionne en nous également les cœurs, 
Qu'elle naist de Paccord et semblarice des mœurs, 
Fondement où sa force et grandeur est bastie. 

Ainsi chaque élément l'vn à l'autre se lie, 
Et de tout l*Vniuers les changeantes humeurs : 
De là vient que l'Amour brûle en moy ses ardeurs, 
Qui font que pour t'aimer moy mesme ie m'oublie. 

Qui ne voudroit t'aimer, quand d*vn tour de tes yeux 
Tu pourrois captiuer le plus digne des Dieux 
Par les traits décochez dé ta plaisante face ? 

Mais autant que i'adore et prise ta beauté, 

Aimes autant, et loin chasse la cruauté : 

« Amour sans compagnon incontinent se passe. 

5. 

I'avois si bien mon ame en la tienne enlacée, 
Mon cœur dedans ton cœur, mes yeux dedans tes yeux, 
Que pour longueur de temps ou distance de lieux. 
Délaissant ta beauté ie ne t'ay point laissée. 

Ny iour ne s'est passé ny nuict ne s'est passée, 
Qu'Amour du mesme trait dont il blesse les dieux 
N'ait transpercé mon cœur tant ie fus curieux 
D'aller où ce grand Dieu Tembûche auoit dressée. 

le me suis eslancé moy mesme dans les rets, 
Tay mis mon estomach pour la butte des traits : 
Car i*estois assuré que pouuoit ton visage : 

Doy-ie m'en lamenter ? ce seroit sans raison : 
De ta faueur sans plus dépend mon auantage 
Puis que tu peux ouurir ou fermer la prison. 

PENSER, qui peux en vn moment grand erre 
Courir léger tout Tespace des cieux, 
Toute la terre, et les tlots spacieux, 
Qui peux aussi pénétrer sous la terre : 

Par toy souuent celle-là qui m'enferre 
De mille traits cuisans et furieux, 
Se Représente au deuant .de mes yeux, 
Me menaçant dVne bien longue guerre. 

Que tu es vain, puis-que ie ne sçaurois 
T'accompagnant aller où ie voudrois, 
Et discourir mes douleurs à ma Dame ! 

Las! que n*as-tu le parler comme moy, 
Pour lui conter le feu de mon esmoy, 
Et lui ietter dessous le sein ma flame ? 

Pvis QVE dans ta prison ie suis si mal traité 
Et que tu n'as égard au tourment de ma vie 
Suictte à la rigueur de trop de tyrannie^ 
Abandonne ta proie et rends ma liberté. 

Mon cœur que dans tes yeux tu retiens arresté 
Ne meriie la mort : si Pâme m'est rauie 
Dj qui si constamment te verras-tu seruie? 
Il ne sied au vainqueur.dVser.de cruauté. 

Regarde mon amour qui tousiours continue : 
Les dieux te puniront si ta rigueur me tue. 
Et voudront Justement ma mort de mort punir. 

D'autant que l'amitié plus que la haine est belle, 
D'autant ne vaut-il mieux aux siècles auenir 
De douce auoir le nom que le nom de cruelle? 

LE poisson écaillé ne peut tirer sa vie 
S'il n'est au fond de Teau, son liquide élément : 
Ainsi n auprès de vous ie vy tant seulement, 
Et quand i'en suis absent la vie m'est rauie* 

Contempler les bsaux yeux et le front de s'amie, 
C'est viure sans mentir, c'est viure doucement, 
Et nul amant ne peut auoir contentement 
Loin de celle qui tient son bien et son enuie. 

le le connois assez par ce triste départ 
Estant privé du bien de vostre doux regard. 
Que mon corps ne peut-il estre en diuerse place 

En mesme poinct de -temps comme l'esprit soudain? 

A fin qu'absent, présent je veisse vostre face 

Sans laquelle en tous lieux tout me vient à dédain? 

ALLANT voir mon ami qu'vne fieureuse ardeur 
Tient au lict attaché, mon œil se reconforte 
D'y voir ce qui me poind d'vne blessure forte, 
Mais de Pami malade ensemble i'ay douleur : 

le désire reuoir en sa pleine vigueur 
Le corps de mon amy qu*vn lict ennuyeux porte : 
Mais craignant ne voir plus celle qui me transporte 
S'il guarist, ie ne sçay comment plaire à mon cœur. 

Cest le froid et le chaud qui combat ma pensée 

Entre deux passions çà et là balancée : 

Qui des deux le plus fort doit gaigner ma raison ? 

Puisque ie n'ay moyen qu'en voyant le malade 
D'auoir de ma Maistressc vne amoureuse œillade, 
Palme sa maladie et non sa guarison. 



4 



d'amadis jamyn. 59 



Si(r)|GDK]DICDtG0K2Dm ^^ 



XXV 

D'vn Lacet. • 

DovcE Oriane à la grâce attrayante, 
Brûlant d'amour qui point ne cessera 
Tant que mon ame en ce corps logera, 
Ce beau Lacet en May ie te présente : 

Ce beau Lacet tissu de main sçauante, 
Trois fois heureux qui ton corps lacera : 
Où loin de toi ton Amadis sera 
Ayant d'ennui la face pallissante. 

Il est fragile, et pource il ne rcsemble 
A ce lien qui nous estreint ensemble. 
L'vn tous les soirs se trouuera défait. 

Mais cestuy-là qui nos deux cœurs enlace 
Ne dpute point qu'on le rompe ou deface. 
Qui deferoit ce que le Ciel a feict ? 

TE ressembler de bonheur ie voudrois. 
Chanson, qui fais au beau sein de Madame 
lardin de lis, de roses et de bâmc, 
Vn long seiour, où moy ie né sçaurois. 

Tout bellement de là ie glisserois 
. lusqu'au verger où la rose on entame, 
Et modérant les chaleurs de ma fiame^ 
Au gué d'amour mon feu ie plongerais. 

Malgré le Chien qui dans le ciel aboyé. 
Qui de Venus nous interdit la ioye, 
le ne lairrois de prendre mes ébats. 

• Amour est Dieu : Qui trespasse en sa guerre 

» Ne doit-il pas autant de gloire acquerre 

» Que cil qui meurt pour le Dieu des combats ? 

J*AiME bien mon Penser; luy seul me représente 
Le beau front, les beaux yeux de ma belle ennemie, 
Son maintien, sa parolle, et sa grâce infinie. 
Et me la fait reuoir bien qu'elle soit absente. 

Non, ie ne Taîme point, c*est luy qui me tourmente : 
C'est par luy que n;on ame est de mon sein rauie, 
C'est par lui que ie vis vne vie sans vie, 
C'est par luy que ma peine est tousiours renaissante. 

Puis quand ie pense aux traicts de ^ douce beauté, 
le suis d'vn désespoir plus en plus tourmenté. 
Craignant que tu sois fiere autant que tu es belle. 

Que ie suis misérable! est-il plus grand malheur 
Que brûlant d'amitié, se fondant de douleur, 
Douter s'on est aimé d'vne amour mutuelle? 

Pour vn Anneau de Verre 

SI le traict qui mon cœur de sa pointure enferre/ 
N'eust point esté plus ur ny de plus ferme acier 
Que Tanneau qui n*a peu durer longtemps entier, 
Anneau comme ta foy seulement fait de verre. 

Amour si longuement ne me feroit ta guerre, 
Et soudain ie romprois son iavelot meurdrier, 
Son carquois et ses rets, pour suiure le sentier 
Des heureux que l'Archer en sa prison n*enserre. 

Je me plains a bon droit de ta foy trop légère 
Qui n'est pas diamant, mais verre de fougère, 
Que souflant tu refais et recasses souuent. 

Et moy ie suis le chien dont la ieunesse foie 
Court au long des guerets TAloûete qui vole. 
Et pensant la haper il ne tient que du vent. 

Pvis QUE de vos beaux yeux l'amoureuse clairté 
Va luire en autre part, il faut que ie lamente, 
Non tant pour le regret qui mon ame tourmente 
Que pour celle qui vit de vostre volonté. 

Je voy desia son œil pensif et attristé, 
Craignant perdre Tobiet qui sur tous le contente, 
le voy desia son dueil lorsque serez absente, 
le voy la Tourterelle en sa viduité. 

Le iour luy semblera quelque minuict obscure. 
Et le Printemps, THyuer, horrible de froidure, 
Et ny fleur, ny couleur ne repaistra son œil, 

O terre bien heureuse où va viure ma vie, 
( Dira-t-elle au partir) que ie te porte enuie 
Puisque pour t'éclairer tu m'ostes mon Soleil ! 

XXX 

Autre leçon d'après un M s. de la Bibl Nat. 

Pvis QUE de voz beaux yeulx Tamoureuse clairté 
Va luire en aultre part, il faut que ie lamente, 
Non tant pour mon regret (car tout mal me contente) 
Qui me vient pour seruîr vne telle beaulté 

Que pour celle qui vist de vostre volunté 
Qu'amour vint à vous dVn'amitië constante. 
Qui ne viura qu'en dueil lorsque serez absente, 
Comme la tourterelle en sa viduité. 

Le iour luy semblera vne minuict obscure, 

Le printemps luy sera Thyuer plein de froidure. 

Et ne fleur ny couleur n'esiouira son œil. 

O terre bien heureuse où va viure ma vie, 
Dira-t-elle au partir que ie te porte envie, 
Puisque pour t'éclairer tu m'ostes mon Soleil. 

O bien-heureux Papier récueilli par la main 
Qui de mon triste cœur tient la ferme racine : 
le voudroy comme toy toucher à sa poitrine. 
Au milieu des beaux lis et des pommes du sein. 

le suis à ceste fois enuieux sur ton gain, 
Mais puis que ton bonheur de moy prend origine,' 
Dy luy qu'alors viendra ma perte et ma ruine, 
Quand affranchi d'amour on me trouuera sain. 

Dy iui pour n*estre plus si dure et si estrange : 
i A tromper vn aueugle il n'y a point louange, 
i Qui pour guide te suit et ailleurs ne se fie. 

Hélas! ie parle au vent, et deuenu tout fier 
D'auoir vn tel honneur, tu ne daignes, Papier, 
Escouter mes raisons combien que ie t'en prie. 

6. 

Au vent Boree» 

VENT qui tourmentes l'air de tempesteuse haleine. 
Qui troubles le coulant de Loire sablonneux, 
Appaise ie te pry ton orage venteux, 
Afin que d'heureux cours Oriane il ameine. 

Tu as senti les maux d'vne amoureuse peine, 
Car tu fus autrefois d'Orythie amoureux : 
Doncques à ton pareil courtois et bien-heureux 
Permets que ma prière à ce coup ne soit vaine. 

Ha ! ie vq7 bien que c'est : Amour te va mouuant, 

Et poussé de fureur tu luy viens au deuant 

Four baiser son beau sein, sa bouche et son visage. 

Certes ie suis ialoux que ie ne puis auoir 
Pareille courtoisie et ce mesme suantage^ 
Plus doucement que toy ie ferois mon deuoir 1 

« 

Au Songe, 

LES hommes et les Dieux, Fortune inexorable, 
Et tous les elemens coniurent mon dommage : 
Seulement, ô doux Songe, en ce fascheux passage, 
le ne trouue que toy qui me sois pitoyable. 

Tu me fais reuenir la figure agréable 

Pour laquelle ie perds en vain le temps et Tâge, 

En tel accoust rement telle forme et visage 

Que ie voudrois la nuict tousiours estre durable. 

Mais rare est ce bien faict, d'autant qu'Amour amer 
Ne me laisse beaucoup la paupière fermer, 
A fin contre ses maux que ie ne me repare. 

Songe, puis que souuent ie ne te puis auoir, 

Au moins quand tu viendras, ie te pry né vouloir 

Remporter si soudain le bien qui m'est si rare. 



1 

Comp, (Vvne Année. 

L'année et mon amour ont vn efFect semblable, 
Le Printemps qui deuoit chasser THyuer grison, 
En lieu de fleurs blanchist de negeuse toison, 
Mon Printemps amoureux a esté misérable. 

L'Esté dont la chaleur aux terres agréable 
Meurist tout, n'a meuri la greneuse saison : 
Et celle dont îe fais à luy comparaison 
N'a fait meurir d'amour le fruit incomparable. 

Ny pommes, ny raisins l'Automne n'a porté, 
Mon Automne d'amour n'est que stérilité 
Qui mon espoir abat comme l'autre la fueille. 

L'Hyuer refroid ist tout, et du tout refroidi 

le né veux que mon cœur soit chaud ny attiedy 

Pour vne qui le veut et veut qu'on ne le vueille. 

VOY ce beau mois plein de souefues odeurs, 
Où les forests, les plaines et les fleuues, 
Tertres et monts veistus de robes neuues, 
Parent leur sein d*vn million de fleurs! 

Amour archer courant parmi les cœurs 
Deçà delà fait de soy mille preuues, 
Et restablist PEstre des choses veuues, 
Semant par tout ses flammes et douceurs. 

Tous animaux sauuages et priuez 
Ont de TAmour les ébats éprouuez, 
En ce Printemps ami de la ieunesse. 

Seuls nous perdons délices et plaisirs, 
Sans obéir aux anioureux désirs : 
Attendons-nous la débile vieillesse i 

DE ce Printemps toutes les nouueautez 
Que Flore espand dessus la terre ensemble, 
Ne sont en rien, Maistresse, ce me semblé, 
Â comparer à tes ieunes beautez. 

Quand ie regarde aux champs de tous costez, 
le voy qu'en eux ta grâce se r'assemble, 
Et rien n'y plaist^ sinon ce qui resemble 
En quelque part à tes diuinitez. 

Viendra iamais cette blanche ioumee 
Qui me sera sur toutes fortunée, 
Pour éprouuer l'oracle Delphien ? 

V 

i luste est très beau^ Santé chose très bonne : 
» Mais (disoit-il) des biens le plus doux bien 
» C'est obtenir ce qu'on affectionne. » 

Pvis QUE le Ciel me donne vn si bienheureux sort 
Que vous aimez le nœu qu'Amour a voulu faire : 
Puis que nos cœurs liez aiment à s'y complaire, 
Âuisez quel plaisir double en moy son effort. 

Pose bien deffier la Fortune et la Mort, 
Quand ie voy vostre anneau plein de mon charactere : 
Tel bien à mon esprit ne sera nécessaire, 
D'autant que vostre image oncques de lui ne sort, 

Mais que vaut de vous paistre ainsi de la peinture ^ 
C'est vn bien fantastique et vaine nourriture, 
Qui ne sert qu'au défaut du véritable trtit. 

C'est boire en lieu de Teau l'ombre de la fontaine 8 

Nourrissez vos désirs de pasture certaine, 

le puis mieux vous seruir que non pas un portrait. 

LORS QUE Pastrc iumeau des deux frères d'Heleine 
Âpparoist sur la nef que tourmente le yent^ 
( L*abaissant aux Enfers puis au Ciel l'eleuant ) 
De l'horrible Aquilon s'aneantist l'haleine. 

Ainsi belle Oriane, honneur de la Touraine, 
Tes deux yeux ont chassé les tonnerres creuans, 
L*air enflambé d'eclâirs et de feux se suiuans. 
Qui nous serroyent le cœur de frayeur et de peine, 

Tu n'as pas seulement le tonnerre domté 

De qui tout l'air noirci' se sentoit agité, 

Mais tu as tout ensemble au loin poussé Torage 

Qui (ton Soleil absent) nous pressoit d'vne nuict : 
Où ton œil, feu saint Herme, excellemment reluit, 
Le Ciel de toutes parts decouure vn beau visageé 

LA belle Aurore, honneur de TOrient, 
Qui de son teint tout le monde redore, 
Près de Tithon plus ne s*abuse encore. 
Car il ne vaut vn plaisir si riant. 

De son Vieillard bien peu se souciant 
(Lors que d'amour le doux soin la deuore) 
Elle s'en va vers l'ami qui l'honore, 
En mille ieux sa ieunesse employant. 

Vous qui semblez à l'Aurore vermeille, 
Puis qu'en beautez vous lui estes pareille, 
Faites comme elle : En lieu de son Vieillard, 

Aux doux ébats de Tamour inutile. 
Elle, pour luy trop ieune et trop geniile, 
Sçait bien choisir un Cephale gaillard. 

1e tenois en dançant la blanche main de celle 
Qui m'a donné en proye à l'amoureuse ardeur : 
La dance ne tenoit en toute sa rondeur 
Beauté qui ne cedast à sa clairté nouuelle. 

Jamais félicité ie ne pense auoîr telle 

Que i'eu pressant la main qui me pressoit le cœur. 

Âuisez quel plaisir si souuent i'auois Theur 

De presser le coral de sa leure iumelle. 

O belle et tendre Main, helas ! pardonne moy 
Si ie te serrois trop : i'allegeois mon émoy 
Pressant tes doits polis d'une amiable estrainte. 

Par signe ie monstrois que rien ne m'est si cher 
Que t'audir, belle Main, si douillette à toucher, 
Et qu'ainsi tu retiens ma liberté contrainte. 

CES beaux cheueuz qui me tiennent lié, 
Estoyent serrez d'un ret à claire voye, 
Et surmontoyent du scofion la soye 
Tant leur fil blond est prime et délié. 

Son sein d'œillets et de lys meslié' 
Fut entrouuert quand d'un œil plein de joye 
Au fond du cœur un si doux feu m'enuoye, 
Q.u'il m'a du tout à elle humilié. 

Que ie senti d'amoureuse liesse! 
le ne sçauoîs, certes ie le confesse, 
Que c^est ecstase, et ce rauissement 

Qui nous transporte égarez de courage : 
Lors ie Tappris, et si creu dauantage 
Qu'on peut mourir d'aise et contentement. 

Reproche à la Main, 

H aL malheureuse Main qui me rends malheureux : 
Haï trop folastre main, trop légère, trop pronte, 
Qui fais, te hazardant, vn honneur de ma honte, 
Pour perdre malgré moy le prix dVn amoureux. 

Ha Main I ton naturel est tousiours désireux 
De toucher à ce bien dont on fait plus de conte : 
Et d'autant que la Main toute chose surmonte, 
Tu pensois que ton sort deust estre bien-heureux. 

Mais tu deuois vser d'vne honeste licence, 
Car ton auancement mon amour desauance : 
Âcteon se perdit par son œil trop soudain : 

Et par toy i'ay perdu la faueur de ma Dame, 

Que i'aîme plus que toy, que mes yeux, ny mon ame. 

Ha que ie fusse heureux si l'eusse esté sans main ! 

Response de la Main, 

OuoY ? m'oses-tu blasmer d'auoir bien commencé ? 
le t'ay monstre comment il te faut entreprendre 
Pour en vain sans plaisir ton âge ne despendre : 
Ny ta dame ny toy ie n'ay point offensé. 

Quand bien dans son esprit elle aura repensé 
Comme tu as voulu son esclaue te rendre, 
En fin elle pourra plus gracieuse apprendre 
Que tu mérites Theur d'estre recompensé. 

Et pource qu'elle poize en egalle ballance 
D'vn costé ton seniice, et d'autre mon offense^ 
Elle Terra combien ton deuoir lui est cher. 

Mon offense n'est rien : l'œil cherche de nature 
Pour son obiet le iour, les couleurs, la peinture : 
L*oreiIle aime le son, et la main le toucher. 

QvAND ie la voy si gentille et si belle, 
Si doucement les langues manier 
Du Lut aimable, et sa voix marier 
Au son mignard que dit la Chanterelle : 

D'aise rauy tout le cœur me sautelle : 

Sa voix pourroit vn Vlysse lier 

Et luy feroit son Ithaque oublier, 

Voix de Sereine ou bien d*une immortelle. 

le pense voir Melpomene au milieu 
De ses huit sœurs, et du poète Dieu, 
Qui tient le lut et sur les cordes charte 

Du père sien les diuînes amours : 
Hommes et Dieux sa douce voix contente, 
Mesme à son chant Loire arreste son cours. 

PLEIN dVn penser vagabond et soudain 
Qui me fait viure à part moy solitaire. 
Triste, resueur, à mes amis contraire, 
le conte en Tair mille discours en vain. 

le vay cherchant vn obiet plus qu'humain : 
Pour mon salut îe deurois m'en distraire, 
Mais ie ne puis; car ma belle aduersairc 
Par ses vertus me retire à son haim. 

Alors ses yeux qui dissipent les nuôs] 
Dardent en moy d'estincelles menues. 
Cent mille éclairs penetrans iusqu'au cœur : 

Si le dehors ne remerque sa haine. 
Ainsi voit-on la foudroyante ardeur 
Gaster vn glaive et n'offenser la gaine. 

D'un Breuuage 'd*eau* 

1E n'aime l'eau, breuuage trop humide ;• 
Mais quand tu veux que i'en boive d'autant, 
Tu prens vn verre, et première y tastant 
Tu me le tends à fin que ie le vuide. 

Taim^rois mieux cette liqueur qui guide 
V^ers Apollon, mais le verre apportant 
Vn doux baiser qui me va confortant, 
Me fait aimer cet élément liquide. 

Tel Echançon refuser ie ne puis, 

Doux Echançon, charme de mes ennuis : 

Car le beau verre ainsi qu'vn bateau passe 

Ce chaud baiser qu'il a receu de toy. 
Et de sa Icure il le redonne à moy, 
Si que- telle eau tout le Nectar efface. 

<! E me retourne arrière à chaque pas 
1 D'vn corps lassé qu'à grand* peine ie porte. 
A fin de voir celle qui me transporte 
Quand ie m'absente en disant : Ai moy las! 

Puis repensant au bien-heureux soulas 
Et aux flambeaux dont ie quitte Tescorte, 
Mon pié i'arreste ayant la face morte, 
Et tien fichez mes yeux pleurans en bas. 

Apres ie tremble, et m'ébahis à l'heure 
Comment la vie avec mon corps demeure, 
Veu que l'esprit en est loin séparé. 

Amour dit lors : « Que cela ne t'estonne, 
)) De viure ainsi tu puis estre asseuré : 
» Tel priuilege à tous les miens ie donne. 



ce, 

ON nous détend la parole et là voix 
Pour délier l'amitié qui nous lie, 
Et l'œil ialoux comme un Argus épie 
Si du sourcil vn doux clin ie reçois. 

En quelque part que i'aille où que tu soîs^ 
le vois tousiours nostre vieille ennemie 
Qui suit tes pas, et ressemble à TEnuie 
Voulant forcer d'Amour les saintes loix. 

Sotte rigueur! tant plus elle s'efForce 
Forcer Amour, plus Amour se r'enforce : 
Plus nous sépare et tant plus nous conjoint. 

Vieille maudite, et de sens depouruuê, 
lette sur nous tant que voudras la veuô, 
Jusqu'en nos cœurs ton œil ne verra point. 

XLIX 



LE Soleil quatre fois a fini le voyage 
De ses douze maisons, nous ramenant les iours 
Et les quatre Saisons, compagnes de son cours, 
Depuis qu'à tes beautez i'ai rendu tout hommage. 

Toutefois par le temps n'est changé mon courage, 
El ie n'éprouue moins le pouuoir des amours 
Qu'alors que ie fu pris : car les tours et retours 
Du changement humain sont pour yn cœur volage. 

Mais ce qui plus m*a fait constant en amitié 
C'est que tu m'as aimé non moins que ta moitié, 
Et qu'aussi de ta part tu n'as esté muable. 

Quand la cause ne change on ne change l'effet : 
Et pour faire en amour rassemblement parfait 
Il ÙLUt de mesme poix vne amitié semblable. 

1E laisseray le noir qui est vn témoignage 
A tous par le dehors de IMnuincible dueil 
Que ie souffre en mon sein, depuis que le cercueil 
Enferme auarement mon plus riche héritage. 

Mais ie ne puis laisser l'ennuy de mon dommage, 
Ma Nauire est rompue atteinte d'vn escueil. 
Puis que sous le sepulchre est caché ce bel œil 
Qui d'amour mutuelle enfiamboit mon courage. 

O îour^ ô heure, ô mois sur tous infortuné, 
Où d'éternelle nuict se veit enuironné 
L'astre de ces beaux yeux escortes de ma vie ! 

Vous me serez tousiours merquez d'vn crayon noir 
An,^ mois, iour et moment, où contre mon vouloir 
La Parque ma richesse et ma ioye a rauie. 

AMOUR se laraentoît, et sa mère éploree 
Déchirant ses cheueux ses plaintes redoubloit^ 
Quand la perfection que ma Dame aesembloit 
S'enuola dans le Ciel pour y estre adorée. 

La Beauté gemissoit, et d'aspect égarée 
D'vn ténébreux manteau sa face receloit : 
Des trois Grâces la voix par iniure appeloit 
La Mort cruelle aueugle^ à mal faire asseuree. 

L'Honneur et la Vertu crioyent de tout costé : 
Nostre Soleil esteint nous sommes sans clairté^ 
La terre maintenant de lumière est déserte. 

Alors Nature mesme auisant son malheur, 
Ententiue aux effets de si iuste douleur, 
Quitta le soin du monde en témoin de sa perte. 

8 




A movrs 
d'Eurymedon et de Callireè^^) 

LU 

D'vn Miroir. 

POVR connoistre les traits de vostre grand' beauté, 
Ne croyez au miroir : de son crystal la glace 
Ne peut représenter combien peut vostre face, 
Si bieD au vif que moy par ses flèches domté. 

Mirez-vous sur mes ans qui auoyent résisté 
Si long temps à PAmour, méprisant son audace : 
Dessus toutes beautez vous emportez la grâce 
Autant que par mon feu tout autre est surmonté. 

Tant plus vn Chesne est dur et ferme de racine, 
Tant plus le vent épais qui d'haleine mutine 
L'éclate, rompt, abat, déclare son pouuoir. 

Et tant plus vne ville est d'assaut imprenable. 
Le Guerrier qui la prend tant plus est redoutable, 
« Des forces et valeurs Teffect est le miroir. » 

(i) Eurvmedon est le Roy Charles IX et Callirée M"« Mar- 
guerite d'Acquaviva. 

1E puis tout et ne puis aller voir ma Maistresse, 
Maistresse de mon cœur qui me laisse et la suit 
Pour viure auprès du sien, soit de iour, soit de nuit, 
Renforçant mes désirs et le soin qui me presse. 



% 



Que ne puis-ie imiter la force changeresse 
Du puissant lupiter qui tant de formes prit 
Quand à cacher ses faits Cupidon lui apprit? 
Que ne sçay-ie les arts de Circe enchanteresse ? 

le me transformerois si bien, que tous lés iours 
le paistrois mon désir du fruit de mes amours 
Sans que Tœil enuieux espiast ma présence. 

Mes seruiteurs ont l'heur que ie ne puis auoir, 
le voudrois à leur bien eschanger mon pouuoir : 
Ainsy de trop pouuoir ie n*ay point de puissance. 

TV me fais souuenir d'vti diligent Courrier 
Qui haste son chemin, s*il arriue qu'il voye 
Vn Tronq ou vne Croix au milieu de sa voye 
Pensant estre soudain au bout de son sentier. 

Son pié comme son cœur se fait promt et léger : 
Apperceuant tel signe îl est porté de ioye : 
Mais après il se fasche, auisant qu'il fouruoye 
Et qu'il est loin du lieu où il deuoit loger. 

Ainsi quand au premier Amour me fît poursuiure 
Le signe des beautez où ie desirois viure, 
Mon désir esperoit d'y attaindre au besoin : 

Ores en ramassant les restes de ma vie 

le cognoy que mon heur n'estoit que fantaisie, 

Et que loin i'estois près, où bien près ie suis loin. 




Amovrs d'Artemis, 



LV 



QUELLE beauté nouuelle à mes yeux se prése 
Que iusques à ce iour le malheur m'a cache ' 
Amour tu n'as encore Apollon empcsché 
A chanter vn suiet qui si fort le contente. 

ie pensois par ta France en beautez excellente 
Auoir diligemment le plus beau recherché^ 
Quand depuis que mon œil aux vostres i'attach 
Tout autre souuenir de mon esprit s'absente. 

Ores lisant mes vers, honteux ie me repens 
Qu'à louer vos vertus ie n'ay passé le temps. 
Pour voir de vos honneurs mes Cartes estofees 

Et ie dis à l'Amour : Or* soyons glorieux, 
Tu pendras à ton arc de nouueau cent trofees» 
Et Cygne ie seray sur tous ingénieux. 

I*AY cent fois désiré, de saincte ardeur épris, 
D'enrichir vn bel Hymne, vne Ode, vne Elégie, 
Du thresor de beautez qu'à mesure infinie 
Le Ciel respand sur vous pour emporter le pris : 

Mais la honte craintiue a mon désir repris 
Pour n'en pouuoir escrire vne moindre partie, 
Quand (outre la beauté qui soudain est rauie) 
le pense à vostre Esprit, le plus beau des Esprits. 

Ainsi ie suis contraint d'Imiter ce Timante 
Qui voyant la douleur si grieue et si cuisante 
D'Agamemnon marri de sa fille immolée, 

Et ne pouuant la peindre en tableau de couleur. 

Tint de ce Roy dolent la figure yoilée, 

Et peignit sans la peindre vne extrême douleur. 

HaI que de temps en vsin despendit la Nature 
A former le portrait d'une si grand'beauté, 
Puisqu'un gentil esprit ne s'est point enfanté 
Digne d*eterniser si digne créature : 

Toute chose naissante vn long âge ne dure 
Contre la faulx du Temps au tranchant indomté, 
Et contre sa fureur bouclier n'est présenté, 
Qui pare mieux ses coups qu'vne viue écriture. 

• 

Que ne sont au désir semblables les esprits ? 

Par moy si beau labeur se verroit entrepris, 

Et ie pourrois au blanc de vostre gloire atteindre : 

Si bien qu'vn autre nom iamais ne fust vanté 
Qui ne portast enuie à vostre honneur chanté^ 
Et nul autre Poète à moy n'oseroit ioindre. 

1E sors dVne mer troable en vn serain riuage^ 
Mon esprit se verra du tout dessauuagé. 
Depuis qu'vn neuf Amour a fait que i'ay changé 
Âuec los éternel vn éternel dommage. 

O généreux Pensers nichez en mon courage, 
Allez où maintenant mon cœur est engagé, 
Vers celle qui le rend de toutes estrangé, 
Et Toste d'auec moy pour le prendre en hostage. 

Rapportez vn à vn tout ce qu'elle a de beau, 
De sainct, de précieux, de céleste, et nouueau, 
Pour en b^stir vne œuure excellente et hard e. 

Auprès de TOrient de fa neuue clairté 
le veux apprendre icy d*vn vers inusité 
A fuir rOccident de nostrc courte vie., 

• 

ON dit qu'Amour par les yeux finement 
Coule en nos cœurs et glisse dans nos vei* 
Qu'il brûle et rend de poison toutes pleines ; 
Mais sa vertu nous combat autrement. 

Il ne se fait par les yeux seulement 
Tyran des cœurs et des raisons humaines : 
Mais comme on dit des trompeuses seraines, 
II prend Toreille et puis l'entendement. 

De vos vertus l'Idée et la merueille 
Premièrement vint toucher mon oreille, 
Le sens commun soudain en fut épris : 

Depuis i'ay dit, voyant vostre mérite, 
En quel discours sçauroit estre compris 
Ce qui n'a point de terme et de limite? 



94 'ŒUVRES POÉTIQUES 



SIGSICOIGSKSICSK^ 



LX 

Comp» de Teree, 

APRÈS que mille traits tirez de tes beautez 
Ont souillé dans mon sang leurs pointuresdorees, 
Afin que tes rigueurs fussent démesurées 
Et que muet ie fusse à tant de crûautez; 

En ma langue tes dards se sont ensanglantez 
Imitant la fureur des superbes Terees, 
Et tout d'vn mesme coup leurs pointes acérées 
M'ont le cœur et Tespoir et la voix emportez. 

Mais comme Philomele en sa toile tissuë 

Decouurit à sa sœur la cruauté receuë, 

Sa fortune, son dueil, sa prison, son malheurt 

Sur la toile des Sœurs dVne encre perdurable 
le peindray ta rigueur et mon sort misérable : 
Quel esprit, quel aduis ne trouue la douleur ? 

SI la nauire Argon reluist dedans les deux, 
Montée au rang des feux hors des ondes liquides 
Pour auoir sillonné les campagnes humides, 
Hardie transportant les hommes demi-Dieux : 

Si Toyseau qui rauit Ganimede aux beaux yeux 
A passé les sept Ronds des planètes lucides, 
Et flamboyé là haut au clos des Hesperides 
Pour merque de son cœur noble et audacieux : 

Pespere aussi reluire en la voûte diuine 
Auec PAigle céleste, auec Argon marine 
Si prix égal à soy mon désir peut auoir* 

Car ie tente vne mer de cent beautez nouuelles, 
Puis vn Ciel^ où Tamour emplist et fait mouuoir 
( Ce que ie tien de luy) mes voiles et mes œles. 

îs*ffâ 

LXII 

D'un homicide. 

SI ie porte en mon cœur vne playe incurable, 
Vos yeux ont fait le coup, et vostre belle main 
El. fonce p!us auant tousiours dedans mon sein 
Le trait de vos beautez qui m*est si redoutable. 

Vous estes la meurdriere, hélas, inexorable! 
Si tost que ie vous.voy le cœur me bat soudain : 
Tout mon sang se r'amasse en tel endroit mal sain, 
Et bouillant veut iaillir encontre le coupable. 

Bien que mort et muet ie ne m'aille plaignant, 
le vous puis accuser par l'vlcere saignant 
Qui lorsqu'en approchez décelé vostre offense. 

Ainsi quand le meurdrier vient approcher d'un corps 

Que son fer a tud, le sang iailiit dehors, 

Et les esprits esmeus demandent la vengeance. 

LXIII 

Comparaison du Phénix. 

COMME le seul Phénix au terme de son âge ^ 
Amasse les rameaux du bois mieux odorant 
Ez forest de Sabee, afin qu'en se mourant 
Pour le moins d'un beau feu se brûle son plumage. 

Ainsi ie fa:s amas, voyant vostre v?sagé. 
De cent douces beâutez que mon cœur va tirant : 
Puis i'en allume vn feu doucement martyraiit 
Qui me donne la vie en mon propre dommage^ 

La flamme du Phenfx vient du flambeau des cieux, 
Et la mienne s'embrase au soleil de vos yeux. 
Où je commets larcin comme fit Promethee : 

Aussi l'en suis puni dVn mal continuel; 

Car Amour qui se change en vn Vautour crticl 

Me déchire tousiours dVne main irîdomtee. 

SI c'est aimer auoir tousiours en l'ame 
Le souuenir d'vne seule Déesse : 
Si c'est aimer se pallir de tristesse, 
Mourir absent des beautez de sa Dame. 

Si c'est aimer ne viure qu'en la flame. 
Si c'est aimer adorer ce qui blesse, 
Si c'est aimer ne repenser sans cesse 
Qu'à reuoir l'œil qui ma poitrine entame. 

Si c'est aimer pour aimer se haïr, 
Et tout plaisir se déplaisant fu!r, 
Chagrin farouche, ennemi de la vie : 

Loin d'vn seul bien s'estimer malheureux, 
Ayant sans plus Tame en ce bien rauie : 
Si c'est aimer, que ie suis amouretix ! 

Cupidon desarmé, 

AMOUR bandoit son arc comme un croissant voûté' 
Quand il veit ma Déesse: aussi tost quMl Teut veuô 
Il s'estonna vaincu : sa raison fut perdue : 
Et luy qui domte tout par elle fut domté. 

loyeuse elle connut l'effort de sa beauté, 
Et ietta dessus luy, tant qu'il fuîst, sa veuë : 
Plus léger que le -vent qui dissipe la nuê 
Il fut, euanoûy, de son vol emporté. 

D^auanture en fuyant tomba sa trousse pleine : 
Telle despouille fît ma Nymphe plus hautaine 
Comme ayant triomphé d'un tel Dieu combattu. 

Voyla d'où elle fait vne cruelle guerre 

Aux hommes et aux Dieux : Amour cependant erre 

Solitaire et honteux d'armes tout deuestu. 

LXVI 



SI l'amant est diuîn beaucoup plus que raimé^ 
D'autant qu'il est raui d'vne fureur diuine 
Qu'amour, excellent Dieu^ luy souffle en sa poitrine. 
Que ne recherchez-vous vn bien tant renommé ? 

Haussez-vous auec moy, d'vn désir allunré, 
lusqu'au Ciel bien-heureux dont il prend origine : 
Si vous suiuez mon cœur, où vostre œil l'achemine, 
Nous trouuerons Testât aux Dieux accoustumé. 

Le grand Dieu souuerain les amans authorise, 
Et chef des amoureux de ce beau nom se prise, 
Ne commandant qu^airaer, et ne voulant qu'aimer. 

Son amour véhément toute essence fait croistre, 
Et c'est ce qui le fait pour grand Dieu reconnoistre 
Faites-vous comme luy pour^'Deesse estimer. 



^ss^ssssssssssssassi^amammm^m^m 



d'amadis jamyn. ibi 






LXVII 



1E désire chanter les louanges de celle 
Qui par ses doux regards et ris délicieux 
Egale mon bonheur à celui des hauts Dieux, 
Tant elle a, ce me semble, vne grâce immortelle. 

Mais ie crain que ma voix débile ne soit telle 
Qu'il faut pour éleuer suiet si précieux. 
Et que taschant la mettre en la voûte des Cieux 
le n'abaisse l'honneur de sa beauté si belle. 

Que feray-ie ? Il vaut mieux tenter sî le bonheur 
Voudra faire égaler mon vers à son honneur : 
« Le cœur ne doit manquer en louable entreprise. 

a Puis l'instinct naturel nous fait croire aisément 
a Cela que nous voulons et pensons ardemment, 
« Et fortune tousiours aux hardis fauorise. 



o 

LXVIII 

De la fleur du Soucy. 

C VEILLEZ, pillez la jaunissante fleur 
Qui du Soleil autrefois fut amie, 
Que trop d'amour et trop de ialousie 
Ont fait changer en si iaune couleur ! 

Du nez sans plus vous en sentez l'odeur, 
Et ie la sens auec la fantaisie 
Si que ma face estant toute iaunie 
Montre combien i'ay de soucis au cœur 1 

Le souci double auecque sa racine 

Prend accroissance au fond de ma poitrine, 

Qu'Amour luy mesme a planté de sa main ! 

Pleust aux bons Dieux qu'il eust enracinée 
En vQstre cœur la douleur saffranee * 

Aussi auant que ie i'ay dans mon sein ! 

LXIX 

De V Amitié, 

N08TRI souueraîn bien, nostre félicité, 
C*est Pheur dVne amitié qui ne soit ordinaire 
II n'est point d'élément plus qu'elle nécessaire. 
Le Soleil n'est si doux aux moissons de l'Esté. 

Je l'estime d'autant qu'en la nécessité, 
Au milieu du naufrage où Fortune est contraire, 
Elle £aiit preuue à tous de cela qu'on doit faire, 
Et combat pour l'ami contre l'aduersité : 

Ainsi les feux iumeiux paroissent au nauire, 
Quand l'orage cruel luy monstre plus son ire- : 
Car le geste dVn Dieu c'est aider en tourment. 

On n*auoit d'amitié parauant connoissance 
Qu^en son^^e, qu'en Idée, et par nom seulement, 
Sinon depuis qu'en vous elle a pris son essence. 

PLEIN d*yn Desîr qui vagabond me presse 
Me déuoyant de tout autre penser^ 
le suy le bien que ie deurois laisser 
Vne sauuage et mauuaise Déesse. 

Ce faux Désir en nul temps ne me laisse. 
Il me dérobe, et ne le puis forcer 
Qu*estant le maistre il ne vienne chasser 
Tous mes esprits après ce qui me blesse. 

Il me contraint de me fuîrmoy mesme 

Pour suiure en vain la Nymphe que trop i'aime, 

Que nous suiuons comme la nuâ en l'air. 

On peut en songe ainsi l'Idole prendre 
Qui deceuant les mains ne veut attendre 
DVn qui la suit et la pense accoller. 



i 

IB sens, fierc Artemîs, vne double chaleur : 
L'vne tient le dehors, Tautre au dedans me brûle, 
Et me fait endurer vn pareil chaud qu'Hercule 
Quand brûlant il brûla sa venimeuse ardeur. 

Klle m'ard les poulmons, les veines, et le cœur, 
Esparse en tous endroits : l'extérieure est nulle 
Quand au Tropiq d'Hiuer le Soleil se recule : 
L'autre en toute saison me détient en langueur. 

Tu es plus (mon Soleil) que n'est celuy du monde : 
Quand il plonge en la mer sa longue tresse blonde 
Les hostes de la terre il n'échaufe qu'vn peu. 

Mais combien que ie sois loin des rais de ta face 
Tousiours leur viue ardeur en moy passe et repasse. 
Et ic suis près et loin vn déluge de feu. 

O beaux cheueux, liens de ma franchise. 
Qui méritez d'accroistre dans les Cieux 
De sept flambeaux les astres radieux, 
Mieux que le chef qu'Egypte fauorise. 

O gorge, albastre, où sa blancheur a prise 
Lt Lys royal, non du laict precîetix 
Qui alaitta le Dieu Mars furieux 
Où mainte perle a sa beauté conquise ! 

O belle bouche, en qui tout POriant 
A mis ses dons, prodigue, y mariant 
Les Diamans aux Rubis que i'adore : 

O beaux propos qui naissez au dedans 
Et bref, Déesse aux yeux des regarda n s 
lunon, Pallas, Venus, Dione, Aurore! 



) 

LK cruel Vent qui mon vaisseau repousse 
Sont vos Dédains opposez au deuant, 
Et mes souspirs encontre eux s'eleuant 
Font mille esclairs de tonnante secousse. 

La Mer Amour, qui triste s'en courrouce^ 
Et l'arc d'Iris en pluyes se creuant 
Ce sont mes yeux qui vont tousiours pleuuant : 
Scylle et Charibde est ta cruauté douce. 

Ainsi ie fais vne comparaison 

Des deux vaisseaux où ie suis en prison 

Mais IVn auprès voit la riue de Loire, 

L'autre amoureux de secours déuestu, 
De touscostez des tempestes batu, 
Ne voit le port, et n*espere victoire. 

Des Cheueux. 

CES cheueux crespeluS| doux lieps de mon ame 
Que i'aime d'autant plus que mon plus grand malheur 
Vient de trop regarder le blond de leur couleur, 
Desnoûez me cachoyent le beau sein de Madame : 

Lors mon cœur s'enuola.dans cette bloQdc trame^ 
Sautant comme l'oyseau, sous Tombreuse verdeur, 
De branche en branche saute au gré de son ardeur, 
Et maintenant en vain vers moy ie le reclame. 

Deux mains incontinent outre mesure belles 
Reserrer jnt les flots de leurs blondes (îautelles, 
Et serrèrent dedans mon cœur enuclopé. 

le criay, mais mon sang qui se gela de crainte 
Feit estoufer ma voix sous l'estomac contrainte, 
Tandis il fut lié et- n'en est eschappé. 

A vn Rossignol, 



d: 



ovx Rossignol qui viens tous les ans dans ces bois 
'Afin de lamenter sous l'espaisse ramee, 
le reconnois en toy ta plainte accoutumée 
Et les accents mignards de ta gentile voix. 



Mais tel que Pan passé, helas, tu ne me vois ! 
La diuine beauté, la vertu renommée 
DVne qui ne sçauroit assez estre estimée^ ~ 
Â ma voile ont changé le doux vent que i'avois. 

Tu auras désormais qui ioindra nuîct et iour 
Â tes accords plaintifs ses complaintes d'amour: 
En lieu que i'estois libre, ores depuis que i'aimo 

Tu me verras esdaue apprester à mon cœur 

Des soucis pour viande, et de Tœil mon vainqueur 

Me faire vn esperon et vn frain à moy mesme. 

10 

LXXVI 

De la Vertu. 

V dire des anciens maintenant i'ay créance 
.Qui bien philosophans curieux de sçauoir, 
Amoureux de vertu firent tant leur deuoir 
Que leur diuin esprit en eut la connoissance. 



Ils disoient que Vertu d'immortelle substance 
Ne se peut d'œil humain iamais apperceuoir : 
Mais que si prenant corps elle se laissoit voir, 
Nous brûlerions d'amour voyants son excellence. 

Depuis qu'elle a pris corps dedans vostre beauté 
le connois maintenant qu'ils ont dict vérité 
Des ardans. aiguillons dont elle pique l'ame. 

Vous estes la Vertu, ie la dois admirer. 
Me brûler de son zèle, ardemment l'adorer : 
Qui d'aimer la Vertu m'oseroit donner blâme ? 

LANSAC, père d'honneur, de vertu, de bonté, 
Combien qu'en mille faicts paroisse ta belle ame, 
Elle se montre aussi quand tu ne donnes blasme 
A celuy que l'Amour priue de liberté. 

Amour dedans tes vers quelquefois est chanté 
Comme Dieu qui les cœurs dVn beau désir entame, 
Et rien qu'à la vertu ses amoureux n'enflame : 
Pource les Thespiens festoyent sa déité. 

Vne riche maison est bien plus honorable 

Et bien plus belle à voir, quand vn feu pcrdurable 

Reluist dans le foyer très saint et sacré lieu. 

Aussi l'homme sentant la chaleur amoureuse, 
Plus quVn autre diuin ha l'ame plus heureuse : 
Qui ne seroit heureux accompagné dVn Dieu ? 



> 

LXXVIII 



MILLE flots amoureux incessamment roulans 
En mon esprit troublé, noyent mon premier aise» 
Et faut que ces torrens dans leurs riues i'appaise 
Qui serrez de contrainte en éont plus violans! 

Le murmure des flots leurs cours ammoncelans 
Sur les champs rauagez, ne bruit de telle noise 
Que ce Chaos bouillant qui dans moy ne s*accoîse, 
Traisnant mille pensers Tvn sur Tautre coulans. 

Et comme parles champs le débordé rauage 
Gaste des Laboureurs Tesperance et Touurage, 
Arrachant aux sillons la racine des blez; 

Ainsi la cruauté, la beauté, l'arrogance, 
Âyans tous leurs efforts contre moy redoublez 
Déracinent en moy de l'amour l'espérance. 

LXXIX 

IE sçay bien que les fleurs n'ont toujours mesme honneur 
le sçay que le printems en tous les mois ne dure, 
le sçay que des forests s'effueille la verdure. 
Et que tousiours aussi n'est morte leur verdeur. 

lê sçay bien que la Lune estant rouge en couleur 
N*ha tousiours vn tel teint, et pronte de nature, 
Qu'elle ne luist tousiours dVne mesme figure, 
Mais le sçais que tousiours pareille est ma douleur. 

le sçay bien que tousiours ie loge pour mon hoste 

Vn regret des amis que Tinfortune m'oste, 

Et que de mon penser ils sont tousiours suiuis. 

le sçay que vainement on gesne sa pensée 
D'autant qu'elle est beaucoup des destins deuancée, 
Mais bien aimer ne peut retenir tel advis. 

- 

(i) Ecrits pour Henry III pleurant la mort de ses 
mignons. lo. 

LXXX 



LAsI va sommeil de fer accable pour iamais 
Cailus et Maugeron et Sainct-Maigrin souz terre, 
Que bonté, que beauté, que vaillance de guerre 
Regrettent à Tenuy pour la guerre et la paix. 

Le désir de qui plus mon ame ie repais 
(Combien que tel désir en moy face un tonnere) 
Cest de les désirer, et du. lieu qui les serre 
Déterrer pour le moins leurs beaux noms et leurs Bsiicts, 

La médiocrité, le moyen, ni la honte 

Ne peuuent commander que ie n'en face conte, 

Croyant ne pouuoir pas les soupirer assez. 

Que médiocrement les hommes on regrette 
Qui médiocrement ont la grâce parfaitte : 
Les extresmes regrets sont pour ces trespassez. 

LXXXI 



COMME les fleuues sont à leur source petits, 
Puis en gangnant chemin dVne longue estenduê 
Plus larges et plus grands paroissent à la vuô 
Augmentez de ruisseaux et de fleuues vhls. 

Ainsi depuis le iour que vos corps furent mis 
Au rang des non-viuans en saison trop induê^. 
Les regrets que i'ay faits (telle perte auenuô) 
Sont si bien augmentez qu'ils semblent infinis. 

Le nombre toutefois en fut lors si extresme, 

Que ie n'eusse plus lait en me perdant moy-mesme, 

Pource que vous perdant tousiours perdu seray. 

Donq celuy qui croira que les sources luisantes 
Des fleuues argentins sont à iamais courantes, 
Croye que pour iamais ie vous regretteray. 

LXXXII 



QVB maudit soit l'obiet qui vous troubla le cœur, 
Que maudit soit le iour qui vous mit en querelle: 
Maudit soit le moment que Lâches! s cruelle 
Voulut de vos beaux ans estaindre la splendeur. 



Maudite soit Tespée à qui vint ce malheur 
De se tremper au sang dVne ieunesse telle : 
Maudit le forgeron qui en fit Talemelle 
DVne main sacrilège et pronte à la fureur. 

Maudit soit tout cela qui pourroit estre cause 
Que vous ayant perduz iamais ie ne repose* 
Maudite soit encor la constellation 

(Si pouuoir ha sur nous des astres l'influence) 

Qui ioignit vostre mort presque à vostre naissance. 

Maudit soit qui se rit de mon affection. 

LXXXIII 



ALORS que le Soleil fait éclipse à la terre 
(Le globle de la Lune estant mis entre-deux) 
La terre se lamente, et d'vn front ténébreux 
Monstre quVne frayeur toute en soy la resserre. 

Quand aussy le flambeau qui durant la nuict erre 
Et qui passe en vn mois tous les signes des Cieux^ 
Sent éclipse, il paroist chagrin et soucieux, 
Et la terre le fasche en luy faisant la guerre. 

Quand les bois et les champs perdent leur ornement 
Ils ont la face triste, et tout également 
Se voile de tristesse où il perd sa lumière. 

Donq ie pleure à bon droit,' ie lamente et me plains^ 
Voyant les beaux soleils de la ieunesse estains^ 
Qui s'eclipsant à moy m'enferment en la bière. 

LXXXIV 



VISITANT l'autre iour vos tombes honorables 
Pauisai que Tamour les parfumoit d'encens 
Et que d'vne autre part^ en gracieux accens, 
Les Kharîtes chantoient des chansons pitoyables (i}. 

Amour de son carquois et flèches redoutables 
Y dressoit vn grand feu, signal aux regardans 
Que toute sa puissance enclose là d^ans 
N'esperoit plus de faire aucuns faicts mémorables. 

Les petits ieux mignards, les gentils amoureaux, 
Les beautez luy ay.doient autour de voz tombeaux 
A gémir vostre perte à nulle autre seconde* 

Alors ie m'escriay, voyant ce diuin dueil : 

Tu es le plus heureux des cercueils ^ ô Cercueil I 

Embrassant le plus rare- et précieux du monde. 

(i) Les Kharites : les Grâces. 

LXXXV 



LE ieune Maugeron voyant Cailus s'armer 
Pour se mettre au hazard de venger sa querelle, 
Ne voulut endurer (cœur d*amitié fidelle) 
Que sans luy le combat vint à se consommer. 

Beau comme vn que Venus sur tous voudroit aimer, 
Vaillant comme sont ceux que vrais Mars on apelle, 
Amy tel que l'antique et la saison nouuelle 
N'en pourroit vn plus grand ny semblable nommer. 

Or tuant au combat la personne ennemie, 

Il estaingnit aussi le tizon de sa vie, 

Et la Parque se mit en ses beaux cheueux d'or ; 

Mais auant il ietta cette braue parolle : 
Mourir pour mon amy tant et tant me consolle, 
Qac si ce n'estoit fait, ie le voudrois encor. 

LXXXVI 



QVAND le fils de Nestor vit choir en sa poitrine 
Le glaiue de celui que l'Aurore enfanta : 
Quand Patrocle sentit le fer qui le donta 
Dessous la main d'Hector plein de force diuine : 

Tous deux souillez de sang en leur face iuoirine 
Eurent Achille alors qui fort les regretta. 
Mais ie vous ay gemy plus que ne lamenta 
Ce Prince qu'eut pour fils la déesse marine. 

Il coupa ses cheueux au dueil de ses amis 

Que ses vœux à son fleuue avoient desia promis, 

Et i'ai coupé les miens dessus vos funérailles ; 

Mais ce debuoir est peu, car si de ce bas lieu 

On ozoit s'en aller sans le congé de Dieu, 

Mon espée eust plongé dans mes propres entrailles. 

^ssnsi 

LXXXVII 



LES cendres de Memnon prirent forme d'oyseaux, 
La fille de Tantale en pierre fut changée. 
Et ie désire voir ma figure rangée 
En tout ce qui pourroit seruir à vos tombeaux. 

le voudrois que mes yeux deuinssent les flambeaux 
Par qui fustà îamais vostre tombe' esclairée. 
Et que mes os changez en pierre elabourée 
Peussent représenter vos corps polis et beaux. 

le voudrois que ma langue en voix fust conuertie, 

Qui rendist en tous lieux vostre gloire infinie. 

Et que mon reste fust vn Printemps ieune et doux. 

Qui près de vos tombeaux portast mille fleurettes 
Inscrites de voz noms et peintures parfaittes, 
Afin que tout de moy ne fust rien que de vous. 

II 




Sonnets divers. 



LXXXVIII 

DEVANT que Ton deualle vn nauire en la mer, 
Et deuant qu*vn bateau descende en la riuière, 
On ne sçait s'ils sont bons pour prendre leur carrière, 
Sans craindre à leurs costez les vagues escumer. 

Deuant qu*aucuns vaisseaux se puissent estimer 
Parfarts, bien agencez, et de bonne matière, 
Soit qu'ils soient faits de terre ou d'une masse entière, 
Il faut quelque liqueur au dedans enfermer. 

Or comme on ne sçait point si leur nature est ferme 
Deuant que dedans eux quelque liqueur s^enferme, 
Les vaisseaux par cela se connoissans entiers. 

Aussi vous ne pouuez deuant qu'en faire espreuue 
Sçauoir si la constance en mon ame se treuue : 
Celle qui aime bien se fie volontiers. 



^SSSSi 

LXXXIX 

De la Punition diuine. 



AFIN que les meschans sentent plus griefuement 
Et plus au vif les trais quVn changement aporte, 
Affligez d'vn regret qui poingne en toute sorte, 
Dieu par fois ha couslume en user tellement. 



Il retarde l'effet du iuste châtiment, ^ 

Et d'vne impunité leur semble faire escorte, 
Leur ottroye fortune et plus grande et plus forte, 
Et des plus grands bonheurs leur donne sentiment. 

Sont-ilz haut esleuez, soudain il les atterre, 
Il punist leurs mesfaits, leur estomac enferre 
Plus viuement nauré par la mutation. 

Tousiours enfin la peine, encore qu'elle cloche, 
(Courent tant qu'ils voudront) près des meschans aproche, 
Et rarement omet une punition. 

D'vn Baiser, 

IL aduint une fois qu'Amour auoit laissé 
La mère de beauté que sa mère on apelle, 
Lors Venus en cherchant ce fils eslongné d'elle 
Crioit qu'on se gardast d'en estre carressé. 

Elle crioit partout qu'on estoit offensé 
Par infinis attrais dont vse Sc^cauielle, 
Mais l'vn des principaux que racontait la belle 
C'estoit que ses baisers mille cœurs ont blessé. 

Fuyez tous ses baisers, ce disoit Cytherée, 

Ses baisers rendent l'ame ardente et altérée, 

Hz sont pleins de venin, ilz sont pleins de poison. 

Par toy ie le connois, ô Nymphe sans pareille I 
Depuis que i'ai baisé ta leure si vermeille, 
le brûle, ie suis feu, i'ai perdu ma raison. 

XCI 

Que rien ne se perd, 

RIEN ne se perd au monde, et ce qui diminué 
En quelqu'endroit du monde ailleurs en gagne autartt. 
Si la mer quelquefois vn païs va gastant, 
Elle laisse autre part autant de terre nuô. 

S'il se descouure aussi quelque terre inconnue 
A quelque voyageur sur la mer fréquentant, 
Il ne faut pas douter que la mer s*escartant 
N'en cache autant ailleurs^ Postant à nostre vue. 

Quand aussi quelque bien ou plaisir se départ 

Et s'esgare de nous, il se trouue autre part, 

Ou nous en recouurons ailleurs vn tout de mesme. 

Vous voyant i'ay connu que mon dire est certain, 
Car en vous i^ay trouué plus de grâce et de gain 
Qu^en tout ce qui iamais me fut vn bien extresme. 



T T 

XCII 

Que personne n^est libre. 

NYL, quiconque soit-il, ne vit en liberté. 
Nul au monde n'est libre, et quelque seruitude 
Presse tous les humains de chaisne douce ou rude, 
Selon qu'est le suiet de leur captiuité. 

LVn est serf de l'argent dont il est surmonté, 
L'autre suit la fortune aveq soin et estude, 
L'vn s'esclàue aux Seigneurs payans d'ingratitude. 
L'autre se fait captif de toute volupté. 

L'vn ha l'ambition qui le tient en seruage, 
L'autre sert à vn peuple et ingrat et volage^ 
Les loix d'austre costé nous empeschent d'vser 

Des mœurs et des façons qui souuent peuuent plaire : 
Chacun ha son lien, mais beaucoup on peut faire 
Quand au plus doux seruage on se peut exposer. 

XCIII 

Du feu cheuafier du Bonnet. 

LE Nocher qui longtemps dessus les flots venteux 
Sur la mer ha souffert maint différent orage, 
Est aise quand il voit la terre et le riuage, 
Eschapé des hazards et des vents périlleux. 

Il apelle, il saluô, aueq vn cœur joyeux 

Le port bien asseuré : puis loing de tout naufrage 

Il passe doucement auprès de son mesnage 

Le reste de ses ans desia foibles et vieux. 

Ainsi après auoir dedans la mer mondaine 
Passé mille périls en différente peine, 
Bonnet se resiouit à l'heure de sa mort ; 

Pour ne deuoir plus rien à quelquVn des célestes, 
Il se mit volontiers souz les ombres funestes 
Et le trespas certain luy sembla comme vn port. 

XCIV 

Du gris, ^ Au Roy. 

SI voua aimez le gris, vous aimez patience 
Conioincte aux bonnes mœurs et à l'humilité; 
Au trauail espérant, à la fidélité. 
Qui mettent soubz le pied toute folle arrogance. 

Lea sainctz religieux qui preschent Tabstinance 
Veatent dVn habit gris leur simple austérité : 
Mille pierres d'eslite en parent leur beauté, 
Mille fleurs sur les champs en parent leur substance. 

Les cendres, demeurant de tous feux consommez^ 
Sont grises, et aussi mille corps estimez 
D'animaux endurans patiemment la peine. 

Il*aimant ami du fer s'habille tout de gris ; 
En la terre et au ciel il est d'excellent prix, 
Doncques si vous Taimez ce n'est vne amour vaine. 



N 

xcv 

Du Noir. 

LA modeste Venus. la honteuse et la sage 
Estoit par les anciens toute peinte de noir, 
Et pour veuuage, dueil, loyauté faire voir 
La tourtre aussi fut faitte aveq vn noir plumage (i). 

La sommeilleuze nuit qui noz peines soulage, 
Qui donne bon conseil, se fait noire aparoir; 
Les mystères sont noirs, profonds à conceuoir, 
Noire est la vérité cachée en vn nuage. 

Mille corps et non corps d'vn excellent effet 

Ont ce teint, et sans luy nul portrait n'est bien fait : 

Chacune autre couleur IVne en l'autre se change. 

Luy seul est sans changer, signe de fermeté. 
De regret, de sagesse : aussi je Tay chanté 
Pour vne qui sur toute en mérite louange. 

(i,^ Tourtre : Tourterelle, 

xcvi 

Du bleu et de Vorangé, — A ma lumière. 

1E leue à tous momens dedans le Ciel mes yeux, 
A tous momens aussi de vous j'ay souuenance, 
Voyant que voz couleurs, belles par excellence, 
Seruent d^habillement et parement aux Cieux. 

Vn beau manteau de bleu luizant et précieux, 
Plein d'infinis rayons d'orangée aparence, 
Quatre mois sans nuage a vestu leur essence, 
Tant le Ciel de vous plaire aparoist curieux! 

Nephele son amante et déesse des nuôs, 
lalouze que par luy voz beautez soient connues, 
S'opposant quelquefois Tempesche de vous voir, 

« 

Mais soudain il la chasse afin qu'il vous admire : 
Donq honneste et diuin soit loué mon deuoir 
Aspirant aux bsaiitjz où le C'el masme aspire. 

XCVII 

Du jaune doré. 

m 

Las! qu'est-ce que diroient tant de chozes dorées, 
Et la belle Judith, et Ter tant désiré, 
Si i'oubliois Ihonneur du beau jaune doré, 
Veu que mille beautez par luy sont adorées. 

Les images ne sont que bien peu reuerées, 
Si leur habillement ne s'en voit honoré : 
Tous les fruits ont de luy leur dessus peinturé 
Quand de maturité leurs peaux sont colorées. ' 

I^s astres enleuans des beautez tout Thonneur 
Ne sont tant estimez que pour cette couleur; 
Cerès n'aime ses champs s'ilz n'ont telle teinture. 

Il enrichit la terre et les cieux d'ornement, 

Il signifie aussi le doux contentement : 

O Dieul contenrte-moy d'efFet et de peinture. 

XCVIII 

A M, Yves le Tartier 

doyen de 5. Estienne de Troyes» 

— En qucy consiste la Vertu. 

Ils ne faut irauerscr les gouffres inhumains 
Du long, large Océan, ni de son Amphitrite 
D'rn bout à l'autre bout qui la terre limite 
Pour trouuer la vertu déesse à tous humains. 

En la bouche consiste et au cœur et aux mains 
D'atteindre à son honneur : quand le cœur ne médite 
Rien que l'honnesteté qui louange mérite, 
Et quand d'honnestes mots tous nos discours sont pleins. 

Quand noz deux mains aussi n'exercent nulle chose 
Sinon ce qu'en auant la vertu nous propose : 
Voilà comme le vice est captif enchaisné. 

Donq si penser, si dire, et faire 'chose honneste 
Du laurier des vertus nous couronne la teste, 
Qui mieux que vous mérite en estre couronné? 



^sSësi 

XCIX 

Pour une Peinture, — A Mlle Janne du Plessis, 

COHME le peintre Apelle, en tous endroits vanté, 
Ne passoit aucun iour sans tirer vne ligne 
De l'art où il estoit par dessus tout insigne, 
Pour quelque empeschement qui luy fust présenté. 

Ainsi le Ciel heureux vzant de sa bonté 

Ne cesse tous les iours de montrer quelque signe 

De l'amour qu'il vous porte, en vous rendant plus digne, 

Et faizant chaque iour croistre vostre beauté. 

Pourtant il vous faudroit vn Miquel-Ange encore 
Excellent au perfait qui la peinture honore 
Qui ne peust retirer sa main de son tableau. 

Si le Ciel fauorable augmente d'heure en heure 
Voz beautez où la grâce auec l'amour demeure, 
Faut* il pas tous les iours vous peindre de nouueaui 



12 

VN amour qui s*estaint au fleuue d^oubliance 
Et ne passe au delà du riuage oublieux 
Ne se peut dire amour^ mais il s^appelle mieux 
Vn faux semblant de luy soutenu d'aparance. 

Les colombes tousîours cherchent leur demeurance 
Où Pédifîce est blanc, puis soudain qu'il est vieux 
(La blancheur disparue) ilz cherchent autres lieux, 
Mais je n'estime point vne telle inconstance. 

le ressemble au lierre : il aime constamment 
L'arbre son bien-aimé, sans faire changement, 
Et comme s'il vîuoit, en son trespas l'embrasse. 

Voyez-vous pas ce tronc sec et desraciné 

Qui des bras du lierre est tousiours enchaisné? 

Mon amour sur la mort a gangné telle place. 

1E veux mal au printems, ie veux mal à Pesté 
De ce qu'ilz sont si beaux et jouissent à Taizc 
De celle qui me tient en glaçon et en braize : 
le voudrois que Thyuer leurs honneurs eust gasté. 

Hz paroissent plus beaux que îamais n'ont esté 
Afin que leur saison dauantage luy plaize. 
Ha ! faux compétiteurs de volonté raauuaize, 
Ne tenez plus aux champs ce que m'auez osté. 

Laissez la retourner afin que îe la voye, 
Si vous ne desirez que dessus vous i'enuoye 
Mille imprécations pour vous faire périr. 

Sa veuô à la parfîn ne vous peut estre vtile 
Si ie meurs absent d'elle au seiour d'vne ville, 
Sa présence a pouuoir de vous faire mourir. 

Cil 



LES habitans de Crète et les peuples de Thrace 
Marquoient de pierre noire vn iour infortuné. 
Et les iours qui auoient vn bonheur amené 
Estoient marquez du teint qui la noirceur efface. 

Si d'vne pierre noire en différente place 
l'auois marqué les maux qui m'ont enuironné. 
Depuis qu'à bien aimer les Cieux m'ont destiné, 
O que les caillouxblancstiendroient bien peu d'espace. 

Pay esté fortuné, i'ay esté malheureux, 
Selon que m'a permis le sort aduentureux 
Et comme lupiter dispense nostre vie. 

Mais entre les beaux iours qui m'ont porté bonheur 

Celyiy-ci dessus tous emportera l'honneur 

Si rheur est le plus grand dont on a plus d'enuie. 



■>' 

cm 

A .Mile Hélène de Surgères. 

I'iifAGiNOis, Hélène, en ce lieu solitairei 
Au milieu des vallons, des ruisseaux et des bois, 
Donner quelque relâche aux plaintes de ma voix, 
Et faire reposer mon trauail ordinaire. 

Mais Ronsard adorant ta vertu non vulgaire 
L'a tant mise en auant parmy tous les endrois 
Qu'on ne vante qu'Helene, et là ie reconnois 
Que tout est désireux de te pouuoir complaire. 

Les fontaines, les pins ne portent que ton nom, 
Et moy qui ne te hay, ioyeux de ton renom, 
le rallume en ces feux mon amoureuse cendre. 

Ruisseaux, monts et forests entendent mes amours, 
Se plaizent d'y respondre, et ie ne chante aux sourds, 
Mais celle qui les doibt ne les veut pas entendre. 

12, 

Pièces diverses. 
CIV 

Pour vn festin 
Jaict aux Tuilleries aux ambassadeurs polonais (i). 

LA NYMPHE ANGEVINE 

MONARQUE inuincible, Charle, 
Ne tourne à témérité 
Si devant ta. Royauté 
Seule des Nymphes je parle. 

Je veux chantant de ton Frère 
Que m'as donné pour seigneur^ 
Montrer ma ioyeuse ardeur 
Au succez de son affaire. 

Le Père du Ciel me donne 
Tousiours des Princes guerriers, 

(i) Cette pièce ne se trouve que dans l'édition de iSyb. 

Qui gaignent par les Lauriers 
Mainte royale couronne. 



Passerois-ie sans le dire 
Mon heur fatal et diuin^ 
Voyant mon Duc angeuin 
Roy du Polonois Empire? 

Je reconnois (fortunée) 
En mon valeureux Henry, 
Que mon fils est fauory 
D'éternelle destinée. 

Vn Loys de mesme race, 
Mon seigneur, sang de Valois^ 
Au millieu des Polonois 
Choisit une mesme place.' 

L'isle au triple promontoire 
•Sicile, tombeau de ceux 
Qui eschelerent les Cieux 
Sçait la splendeur de ma gloire. 

Les campagnes Idumées 
Et la saincte région. 
Mainte fiere nation 
Sont de mes palmes seméeç. 



j 

Et nostre Henry n'est moindre 
En rien à ses deuanciers : 
Ses faicts qui marchent premiers 
Peuuent leurs gloires éteindre. 

Aussi le nom de ses gestes t 

Ne Va moins qu'eux auancé 
Et parla sera poussé 
Dessus les voûtes célestes. 

Comme des fins de TÂsîe 
La Romaine maiesté 
Receut le sceptre apporté 
De mainte cité choisie; 

Ainsi la maison féconde 
De France, florist d'enfans. 
Qui généreux triomphans 
Commandent par tout le monde. 

Royne, mère plantureuse 
De tant de Princes tous Roys, 
Ains la mère des François 
Vy quatre fois bîen-heureuse. 

Priant du Ciel l'influence, * 

Qui a voulu couronner 

Ton fils Heny, fortuner 
Sa valeur et sa puissance . 

Et comme dès son ieune âge 
Il a vaincu les dangers 
Au milieu des estrangers 
Il prospère dauantage. 

Heureux aux peuples estranges 
Non moins qu'aux François, afin 
Que de cet œuure la fin 
Porte en tous lieux ses louanges. 

Car la vertu qui l'incite, 
Ses victoires, ses hauts faits^ 
Sont dignes qu'à tout iamais 
L'heur ensuyue son mérite. 

G VIDE mes pas, amoureuse Maistresse, 
Auec Amour, or que plein de tristesse 
Bien loing de toy ie m'absente d'ici, 
Rompu de dueil, de peine et de souci : 
le sens desia s'anéantir ma force. 
Et que de moy ne reste que Tescorce, 
Laissant ici ma pensée et mon cœur 
Restez en l'œil qui en fut le vainqueur : 
Estre ie pense en vne fosse noire 
Depuis qu'il faut que ie quitte mon Loire, 
Et deuant moy campe vne obscure nuict, 
Sortant du iour qui tout seul me reluit. 

l'auray du corps mon ame séparée, 
le sens desia qu'elle, n'est asseuree, 
Et qu'à l'adieu de ce triste départ 
Elle s'en va loger en autre part, 

Viuant sans plus lorsqù'en tes yeux, madame, 
Elle se paist et nourrist de sa fiame. 
Sans ame, ô Dieu pourray-je respirer ! 
Vist-on iamais l'homme vif demeurer 
Sans auoir Tame au corps, le corps mouuante ? 
O chers amans, pleins d'amitié constante 
Regardez-moy I vous verrez Tamoureux 
Estre viuant en plaisirs langoureux, 
Mesme sans ame, et sans cœur et sans vie , 
Qui ont tousiours ma maistresse suiuie : 
Tel privilège ha Tamoureux transi, 
Viure en l'aimée, et ne viure qu'ainsi. 

Coutaux vineux adieu, plaines herbeuses, 
Course de Loire aux riues sablonneuses, 
Adieu, maison de nos amours témoin, 
Tousiours mon nom fay bruire en quelque coin, 
Afin qu'on aye en si fâcheuse absence 
Vnc heure au Jour de moy la souuenance. 
Qui me sera bien suffisant payment 
De mon gentil et gracieux tourment. 
Adieu, plaisirs, amoureuses blandices, 
Adieu mon bien, mes plus chères délices. 
Adieu mon cœur, mon sang, mon souuenir : 
Las! que pourray-ie, estant loing, deuenir ? 
Loin de tes yeux qui mon âme sustentent» 
Et seuls tousiours seulement me contentent 






